NAMSOS

 **♫**

**MUSIKKBARNEHAGE A/S**

-med musikk som middel til læring!

**ÅRSPLAN FOR**

**BARNEHAGEÅRET 2024/2025**

**♪ ÅRSPLAN FOR NAMSOS MUSIKKBARNEHAGE ♪**

Du leser nå Namsos Musikkbarnehage`s årsplan for barnehageåret 2024/2025 Årsplanen er et arbeidsredskap for barnehagepersonalet og dokumenterer barnehagens valg og begrunnelser. I tillegg er den ment som informasjon til foreldrene. Årsplanen blir lagt tilgjengelig på barnehagens facebookside og i Kidplan.

Denne årsplanen ble godkjent av samarbeidsutvalget, den 18.8.2024.

.

**Rammeplan for barnehagen**

Alle godkjente barnehager i Norge skal arbeide etter Lov om barnehager og Rammeplan for barnehagen. Barnehagen er underlagt kunnskapsdepartementet. Du finner til enhver tid oppdatert versjon av rammeplanen på **udir.no/rammeplan.**

I Lov om barnehager og i Rammeplanen er det lagt føringer for hva vi skal legge vekt på i arbeidet med barna. Vi skal ta hensyn til det enkelte barns behov og bakgrunn. Vi skal forebygge mobbing og legge til rette for at barn i alderen 0-6 år får gode utviklings muligheter. Barnehagen skal støtte barns nysgjerrighet, kreativitet og vitebegjær og gi utfordringer med utgangspunkt i barnets interesser, alder, kunnskaper og ferdigheter. I rammeplanens fagområder blir barnehagepersonalet utfordret til å legge til rette for at barna gis best mulige vilkår slik at de får rike, felles opplevelser og ta del i kunnskaper på mange områder.

Det stilles ulike krav til kvaliteten i det sosiale samspillet og at barna skal få kjennskap til og erfaring med følgende sju fagområder:

Barnehagen skal se fagområdene i sammenheng. Fagområdene gjenspeiler områder som har interesse og egenverdi for barn i barnehagealder, og skal bidra til å fremme trivsel, allsidig utvikling og helse.

Fagområdene har alle en naturlig plass i vår barnehagehverdag. Inndelingen er først og fremst gjort for de ansattes skyld. De er ment som en veileder til planlegging for å sikre barna allsidige og varierte utviklingsmuligheter. I barnehagehverdagen vil alle fagområdene være til stede både samtidig og i ulike kombinasjoner. Det ligger en lenke til Rammeplanen på vår hjemmeside.

**Barnehagens formålsparagraf**

 Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

 ***De første erfaringene med musikk er viktig for at barna skal våge å utfordre seg selv.***

***Hovedmålet vårt er at barna opplever musikken som fenomen, at musikken er en del av menneskets grunnleggende uttrykksform og at det har en verdi i seg selv.***

**Namsos Musikkbarnehage skal være**

* En barnehage som bruker musikk som middel til læring
* Et sted hvor barn, foresatte og ansatte føler seg trygge og ivaretatt
* En plass der barn skal få utvikle sin sosiale kompetanse
* En barnehage med masse godt humør!
* En plass der alle behandles likeverdig
* En stimulerende og kreativ arbeidsplass for hele personalet

**Satsningsområde: Musikk**

Forskning viser at musikk fremmer utvikling av språk, konsentrasjon, sosial kompetanse, motorikk, kreativitet og sanseintegrering. Musikk kan fremme barns utvikling på mange måter. Musikk er følelsenes og sansenes språk. Musikk, sang og rytmer har siden tidenes morgen vært en del av mange helbredelsesritualer. Alle har personlige erfaringer med musikk, på godt og vondt. Musikk taler direkte gjennom kroppen og gjør at vi gjerne spontant beveger oss eller langsomt roer oss. Hørselen oversetter lyd til nervesignaler. Barn i førskolealder tilegner seg kunnskap med hele kroppen.

Namsos Musikkbarnehage er en privat barnehage som har musikk som satsningsområde. Musikken blir brukt som middel til læring. Erfaring viser at barn lærer best ved bruk av sang og rytme. Musikk er et av de tidligste aspektene i barns språklige utvikling. Gjennom sang blir tekst levende, ofte med bevegelser som bygger opp under handlingen, med melodien som en rød tråd. Små barn vil gjøre, ikke bare høre! Å synge er en også en god form for språkstimulering.

Vi vil jobbe med musikken på ulike måter. Alt fra leik med rytme, lyd og fritt spill med instrumenter, til mer krevende oppgaver som å male en sang! Vi vil i høyeste grad at barna skal få møte musikken på flest mulig måter og ikke bare gjennom høyttaleren. Flere av de ansatte har musikkbakgrunn og kan vise barna hvordan de spiller piano, gitar og fløyte. Dersom barna vil gjøre det på sin måte er det helt greit! Vi er opptatt av at musikken skal være på barnas premisser. I løpet av vårhalvåret får førskolebarna tilbud om pianotimer. Vi gir også tilbud om barnemassasje en gang i måneden.. Vi ønsker å ta vare på barnas spontanitet. Vi har eget musikkrom med ulike instrumenter som pinner, maracas, guiro, didjiriidoo, kastanjetter, cabasa, trommer, gitarer, tamburiner, rørtromme, kjøkkenvisper og kasseroller. Vi trenger ikke instrumenter for å lage lyd! Vi har som mål at vi gjennom vårt arbeid med musikk bidrar til at barna utvikler selvstendighet, et positivt selvbilde og blir trygge på seg selv. Det skal være gøy å lære! Vi bruker musikken for å nå de målene rammeplanen krever.

Hver dag har barna tilrettelagt musikkstund. Her synger vi sanger, leser dikt og regler, spiller på instrumenter, lager ulike lyder, beveger oss til musikk og lærer oss å lytte.

Fredager har vi fellesdag med felles musikkstund for hele barnehagen. Vi har diskotek med dans og diskolys. Fredag er også Bamsemumsdag. (Barnehagens kosebamse trekker seg et nytt hjem for helgen). Årets tema: «Dans, dans, dans».

**Det musiske og språkutviklingen**

Barnet helhetssanser rytme, bevegelse og lyd. Ved å ta i bruk de musiske elementene i samværet med barn viser vi at vi tar barnet på alvor som den det er. Sangen, reglene, rytmen, bevegelsen og leiken stimulerer barnet maksimalt. Vi uttrykker kjærlighet til barnet gjennom dem. Fra et språkutviklingsperspektiv kan vi si at dette skaper optimale betingelser for barnets språktilegnelse. Likevel er det ikke språklæringen isolert sett som er hovedsaken her. Gjennom de musiske aktivitetene stimulerer vi barnets utvikling på alle områder: emosjonelt, motorisk, estetisk og kognitivt.

***Musikken har verdi i seg selv, den er en kilde til glede og livsutfoldelse som barnet kan drikke av livet ut. Når barn synger, spiller og danser for opplevelsens skyld, vil den positive effekten komme som en bonus. Musikk handler om å gjøre de enkle, morsomme menneskelige tingene i barnehagen.***

**Kreativitet**

Med kreativitet mener vi at barna skal få erfaring med ulike uttrykksformer innenfor musikk, dans, drama, og håndverk.

I rammeplanen er kreativitet en del av fagområdet ”Kunst, kultur og kreativitet”. Hos oss skal barna skal få uttrykke seg estetisk gjennom billedkunst, håndverk, dans, drama, språk, litteratur, film, arkitektur, design og selvfølgelig musikk! Vi ønsker å lære barna og se mulighetene i variert materiale, og å gi barna flere verktøy å uttrykke seg gjennom. Vi ønsker at barna skal styrke sin identitet og sine personlige uttrykk. Å være sammen om kulturelle opplevelser og å gjøre eller skape noe sammen, bidrar til samhørighet. I vår barnehage arbeider vi prosjektbasert. Vi er opptatt av å jobbe tverrfaglig ved å trekke inn flere fagfelt samtidig.

**Barnemassasje**

Hver måned setter vi av en uke til massasje eller vannleik. Barna får hodebunnsmassasje, rygg, hand - og fotmassasje. Barnehagen har massasjebenker som vi bruker når barna får massasje. I vannleiken får barna bli bedre kjent med elementet vann. Under massasjen/vannleiken spilles det rolig behagelig musikk, i tillegg til at det tennes levende lys og røkelse. Musikken har i disse situasjonene en beroligende og avslappende effekt på barna

Alle ansatte vil få kurs/opplæring i barnemassasje.

**Måltider i barnehagen**

Maten i barnehagen er faktisk så viktig, at helsemyndighetene har laget retningslinjer for hva vi bør servere. Retningslinjene omtaler blant annet daglig inntak av frukt og grønt, bruk av grove kornprodukter, riktig fett og begrenset mengde sukker.

Sjokoladepålegg og frokostblandinger med mye sukker og sjokolade, er ikke tillatt. Grunnen til dette er at vi mener barn har behov for ernæringsmessig fullverdige måltider.

Men, vi koser oss også, - når barna har bursdag lager barnehagen muffins!

Barnehagen skal ifølge rammeplanen bidra til at barna tilegner seg gode vaner, holdninger og kunnskaper når det gjelder kosthold, hygiene, aktivitet og hvile. Barna skal få god tid til å spise, minst 30 minutter. Arbeidet med mat og måltider i barnehagen bør skje i nær forståelse og samarbeid med barnas hjem. Vi ønsker med bakgrunn i dette at alle barn som skal spise i barnehagen kommer til rett tid slik at de får med seg handvask og bordsang. Under bordsangen spiller de ansatte grunnslaget på rytmepinner, mens barna klapper takten. Vi vil ha ro under måltidene. Det er derfor ønskelig at vi ikke blir forstyrret og at avskjeden er tatt **før** måltidet. Barna får lunsj, brødmat, frukt og melk hver dag.

**Fysisk aktivitet**

Vaner og handlingsmønster tar form allerede fra tidlig alder. Gode vaner som tilegnes i barnehagealder, kan vare livet ut. Barna er ute på barnehagens uteområde minst en gang pr. dag. Vi danser og bruker kroppen og beveger oss til musikk hver dag hele uka. Det er viktig at vi kan gi barna variert fysisk aktivitet inne og ute, slik at de kan utvikle sine motoriske ferdigheter og kroppsbeherskelse. Aktiv bruk av natur og nærmiljø gir oss mulighet til dette. Vi har også turn, yoga, og egne turdager i skog og mark

**Pedagogisk dokumentasjon**

Rammeplanen sier at dokumentasjon kan være et middel for å få fram ulike oppfatninger og åpne for en kritisk og reflekterende praksis. Barns læring og personalets arbeid må gjøres synlig som grunnlag for refleksjon over barnehagens verdigrunnlag og oppgaver og barnehagen som arena for lek og utvikling.

I Musikkbarnehagen er vi opptatt av å ha nærhet til barna. Vi skal lytte, se og lære av det barna sier og gjør. Vi skal holde barnas spørsmål, hypoteser, teorier og fantasier i live og følge med på hvordan de søker svar og skaper mening med sin tilværelse. Gjennom pedagogisk dokumentasjon kan barnehagen synliggjøres og bli et viktig grunnlag for diskusjon omkring bedømming av virksomhetens kvalitet og utviklingsbehov. Dokumentasjon av det pedagogiske arbeidet kan gi foreldre, lokalmiljøet og kommunen som tilsynsmyndighet informasjon om hva barn opplever, lærer og gjør i barnehagen, og om hvordan barnehagen oppfyller kravene i barnehageloven og rammeplanen.

**Barns medvirkning**

 I vår barnehage støttes barna til å undre seg og til å stille spørsmål. Både kroppslig og språklig gir barn uttrykk for hvordan de har det. De yngste barna formidler sine synspunkter ved kroppsholdninger, mimikk og andre følelsesmessige uttrykk. Barns følelsesmessige uttrykk skal bli tatt på alvor. De skal oppmuntres til aktivt å gi uttrykk for sine følelser, tanker, meninger og møte anerkjennelse for sine uttrykk. Vi mener det er viktig og styrke barns selvbilde. Vi vet at når barns selvfølelse krenkes, fremmes hensynsløshet, manglende empati og mobbing. I Musikkbarnehagen ønsker vi at barna skal kjenne følelsen av at de er viktige og at de er verdifulle. Barns ytringsfrihet skal ivaretas. Vi skal derfor jobbe aktivt for å gi rom og tid til aktiv lytting og samtaler med det enkelte barn. Barnas meninger skal tillegges vekt. Det er viktig at barn får erfare tydelige og ansvarsfulle voksne som tar dem på alvor. Barndommen kommer ikke i reprise!

**Danning**

Danning i barnehagen har som mål at barn skal utvikle selvstendighet og trygghet på seg selv som individ og egen personlige og kulturelle identitet. Gjennom samspill, dialog, lek og utforskning skal barnehagen bidra til at barna utvikler kritisk tenkning, etisk vurderingsevne, evne til å yte motstand og handlingskompetanse, slik at de kan bidra til endringer. I musikkbarnehagen ønsker vi å lære barna *hvordan* de skal tenke, ikke *hva* de skal tenke.

**Lek**

Leken skal ha en sentral plass i barnehagen. Leken er en av de viktigste handlingsarenaene for barn. Lekens verden er en forhekset verden, der alt er mulig og alt kan forandres! Leken er en av de viktigste handlingsarenaene for barn. Vi legger vekt på at de fleste aktivitetene i barnehagen skal være lekpreget. En stor del av tiden i barnehagen går med til lek. Leken er en grunnpilar i barndommen, og leken fremmer utviklingen på alle områder, også den musikalske. Leken utvikler barnet intellektuelt, den skaper selvfølelse, men først og fremst gir den glede!

Leken kan også være problemløser, der barnet utforsker miljøet rundt seg og bearbeider det som er vanskelig.

En annen side ved leken er indremotivert. Barnet ser på leken som belønning i seg selv, lysten til å leke kommer innenfra og er ikke styrt av ytre krefter. Det er barnet selv som har kontroll over sin medvirkning i leken og tar ansvar for den. Fantasien har fritt spillerom i leken og virkeligheten har ikke makten i situasjonen. Leken skal ha gode vilkår, og det stilles krav til praktisk tilrettelegging. Først og fremst kreves det at de voksne har respekt for barnas lek og den friheten som ligger i leken. Det vil si at barna må få tilstrekkelig plass og uforstyrret tid til at den gode lek kan utvikle seg. Dersom leken forstyrres, brytes harmonien og det kan være vanskelig å finne tråden igjen etter avbrudd. Som voksne i barnehagen er vi opptatt av å fremme leik og tilrettelegge for godt samspill i barnegruppa. Å støtte opp om lek er en av barnehagens viktigste oppgaver.

Lek vil bli vektlagt og brukt som metode i vårt arbeide i Musikkbarnehagen.

Sosial kompetanse utvikles kontinuerlig gjennom handlinger og opplevelser. Dette skjer i alle situasjoner i løpet av dagen. Vi vil derfor legge spesielt stor vekt på at barna får gode følelsesmessige opplevelser gjennom glede, humor og estetiske opplevelser.

**TRAS**

**T**idlig **R**egistrering **A**v **S**pråkutvikling er en observasjonsmetode som er utviklet for at vi som jobber i barnehagen skal kunne oppdage lese/skrivevansker på et tidlig stadium. Metoden ble utviklet fordi en til stadighet erfarte at barn med språkforsinkelser i førskolealder ikke ble oppdaget tidlig nok. Barna får et eget skjema der språk er tema. Skjemaet er formet som en sirkel og er delt inn i aldersklassene 0-2 år, 2-3 år, 3-4 år og 4-5 år. For 0-2 åringene er det hovedsakelig de blå feltene vi ser på. Dersom en oppdager vesentlige avvik i barnets utvikling, vil dette ved bruk av denne metoden, fort avsløres. Vi som personell får da muligheten til å sette inn tiltak så for som mulig. Barnehagen skal, jfr. Rammeplanen, fungere som en oppdager å hjelpe barn som ikke utvikler seg som de skal. De ulike temaene i TRAS-sirkelen er: **samspill, kommunikasjon, oppmerksomhet, språkforståelse, språklig bevissthet, uttale, ordproduksjon** og **setningsproduksjon.**

I Musikkbarnehagen har vi musikkstund hver dag. I musikkstunda bruker vi sang, sangleiker, rim og regler. Vi lærer stadig nye sanger og nye tekster. Dette gir god trening i både uttale, ordproduksjon og setningsproduksjon. Når vi samtidig jobber i små grupper blir barnas evne til samspill, oppmerksomhet og kommunikasjon meget tydelig. I tillegg har vi aktivitetsdager der barnas språkforståelse og språklige bevissthet kommer til syne gjennom diverse formingsaktiviteter og tegneoppgaver. Disse oppgavene er ofte tilrettelagt etter alder. De voksne er hele tiden aktive med å stimulere barna til å bruke språket i alle disse situasjonene. Det blir på denne måten enklere å fange opp de som eventuelt har problemer med utviklinga av språket.

**ASQ-SE**

Ages &Stages Questionaries, Sosial-Emotional. Er en metode som gir oss et bilde av barns sosiale og emosjonelle utvikling i alderen 0-6 år. Bruk av ASQ-SE er tenkt å kvalitetssikre observasjoner av barnets sosio-emosjonelle utvikling, og gi grunnlag for et bedre foreldresamarbeid da det involverer både foreldrenes og barnehagens observasjoner. Målet med bruk av denne metoden er større fokus på barnas trivsel og utvikling, ved at foreldre og barnehage sammen skal kunne følge barnas utvikling på en bedre måte. Skjemaet fylles ut av både foresatte og ansatte.

**Skrive og leseplan**

Tidlig språkstimulering er en viktig del av barnehagens innhold. Namsos kommune har sammen med lærere og førskolelærer, utviklet en lese- og skriveopplæringsplan. Styrerne har i fellesskap utarbeidet en mer detaljert progresjonsplan for 1-3 åringen, 3-4 åringen og 5-åringen.

**Handlingsplan mot mobbing**

Vi har nulltoleranse for mobbing! All mobbing skal stoppes! Barnehagen forplikter seg til å jobbe systematisk med å forebygge mobbing. Vennskap og gode relasjoner jobber vi med året rundt.

**Tilvenning**

Det er utarbeidet en felles mal for tilvenning i barnehagene i Namsos Kommune.

Planen sier i all hovedsak at tilvenninga skal tilpasses det enkelte barn, og at det er barnets behov som skal komme først. Foresatte og barn inviteres på «Nyforeldremøte» før oppstart. Hos oss lager foresatte og ansatte sammen en plan for tilvenning for hvert enkelt barn.

Barnehagen skal sørge for tett oppfølging den første tiden og sørge for at barnet føler trygghet slik at det kan leke og utforske.

**Samarbeidsutvalg**

Medlemmer til barnehagens SU blir valgt på det første foreldremøtet på høsten.

**Overgang skole-barnehage**

Barnehagen skal i samarbeid med foreldre og skolen legge til rette for at barna skal få en trygg og god overgang fra barnehage til skole.

Vi besøker de ulike skolene som barna skal begynne på. Dette gjør vi på våren.

Vi har egne førskoledager. Barna får utdelt pennal og ”førskoleperm. Fra tidligere år har vi sett at barna har gledet seg veldig til ”førskoledagene». Vi går på besøk til andre barnehager for å bli kjent med flere barn som skal begynne på samme skole.

Styrer tar kontakt med de ulike skolene før jul, for å informere om antallet skolestartere. Barnehagen ønsker et tett samarbeid med skolen. Det er utarbeidet nye rutiner for samarbeid om overgang mellom barnehage og skole.

Kunnskapsdepartementet har lagt fram et nytt lovforslag som er planlagt og gjelde fra og med 1. august 2018. Lovforslaget omhandler skolen og barnehagens plikt til å sikre en god overgang.

**Overgang innad i barnehagen**

Barn som skal bytte fra Trommegruppa til Triangelgruppa trenger også tilvenning. Denne prosessen starter vi med i juni, før sommerferien. Barna får komme på besøk og får spise og hvile sammen med Triangelgruppa. Vi er ellers mye sammen på tvers av avdelingene. Dette ser vi på som en fordel for barna. De blir godt kjent med alle ansatte i barnehagen.

**Foreldresamarbeid**

Vi i Namsos Musikkbarnehage har en positiv holdning til foreldrene – både som medspillere og sitt barns viktigste forbilder. Vi legger derfor, til barnets beste, stor vekt på å ha en tett og

god dialog med barnas foresatte. Det er foreldrene som kjenner sine barn best og vet hvilke behov de har i barnehagen. Det er også viktig at foreldrene får informasjon om hvordan barna har det i barnehagen, hvordan de fungerer i gruppen og hvordan de utvikler seg. For å få et godt samarbeid med foreldrene legger vi opp til to foreldresamtaler årlig. Samtalen er et forum der foreldre og ansatte kan møtes og fokusere på barnets trivsel og utvikling i tillegg

legger vi stor vekt på den daglige dialogen ved henting og levering. Vi har også to foreldremøter pr. år. Tema og form for møtene varierer mellom informasjonsmøter, temaarbeid, foredrag m.m. Vi har i tillegg dugnad og ulike sammenkomster i forbindelse med

konserter/tilstelninger i barnehagen. Det er viktig at de foresatte får mulighet til å delta litt i barnets hverdag i barnehagen. Når vi har konserter eller basar er vi avhengig av hjelp fra de foresatte. Vi ønsker oss foreldre som bryr seg!

**Informasjon/månedsplaner**

Det vil hver måned bli lagt ut månedsplaner for kommende periode på Kid plan og på barnehagens Facebook side. Ukeplan og månedsplanhenger også på oppslagstavla. Ta en titt der hver dag! Faktura for foreldrebetaling får dere tilsendt på mail.

**Planlegging/vurdering**

Barnegruppa og det enkelte barns trivsel og utvikling skal observeres og vurderes fortløpende. Samspillet mellom barna, mellom barn og ansatte og mellom barnehagens ansatte må gis stor oppmerksomhet. Hensikten med vurderingsarbeidet er å fange opp mistrivsel på alle plan, forbedrings potensial og eventuell risiko for ulykker.

De pedagogiske lederne og styrer har evaluerings- og planleggingsmøte ca. en gang pr. uke. Pedagogiske ledere har fast planleggingstid hver uke. Det blir utarbeidet planer for ulike tema og for kortere og lengre tidsrom. Det blir i tillegg utarbeidet planer for enkeltbarn ved behov. Alle planer evalueres.

 Vi har personalmøte ca. en gang pr. 6. uke. Bruk av praksisfortellinger og metoden «Med blikk på barnet» er verktøy som tas i bruk på våre personalmøter og avdelingsmøter. Avdelingsmøter og avdelingsledermøter holdes en gang pr. mnd. Avholdes i utetiden.

Barnehagen har fem planleggingsdager i løpet av et barnehageår. Barnehagen er stengt disse dagene. Personalgruppa evaluerer barnehageåret og årsplanen i juni. Resultatene av vurderingsarbeidet danner grunnlaget for neste års årsplan. I Musikkbarnehagen skal vi legge til rette for foreldresamarbeid og god dialog med de foresatte. Vi skal begrunne våre vurderinger ovenfor de foresatte og ta hensyn til deres synspunkter. Både foreldreråd og samarbeidsutvalg har mulighet til å påvirke vurderingsprosessen. I tillegg skal barnas synspunkter tillegges vekt.

**Foreldresamtaler**

Det vil bli gitt tilbud om foreldresamtaler to ganger pr. barnehageår, høst og vår. Samtalen på våren er frivillig for barn som har gått i Musikkbarnehagen året før.

 Se etter oppslag!

**Bærekraft i Namsos Musikkbarnehage**

Barn skal lære å ta vare på seg selv, hverandre og naturen. Bærekraftig utvikling er derfor en viktig del av barnehagens samfunnsoppdrag. Å arbeide med bærekraftig utvikling er mer enn fine ord. Bærekraft handler om konkrete tiltak innenfor klima og miljø, økonomi og sosiale forhold.

I barnehagen vår er vi opptatt av FNs bærekraftsmål. FNs bærekraftsmål er verdens felles agenda for å utrydde fattigdom, bekjempe ulikheter og stoppe klimaendringene inne 2030.

**«Gjenbrukskurven»**

Klesindustrien er verdens nest mest forurensende industri. Klarer vi å øke gjenbruket av klær og utstyr i vår barnehage, så betyr det mindre miljøavtrykk fra vår barnehage hvert år.

Små barn vokser fort ut av klær og utstyr. I gjenbrukskurven kan du levere klær og utstyr som dere ikke lenger har bruk for, og ta med deg noe du kan bruke.

**Dagsrytme**

|  |
| --- |
| Tromme og Triangel |
|   |
| 07.00 Barnehagen åpner-frileik |
| 08.30 Frokost-Triangelgruppa |
| 09.00 Frokost-Trommegruppa. |
| 09.30 Musikkstund-gruppevis |
| 10.15 Uteleik |
| 11.00 Kvilestund-Trommegruppa |
| 12.30 Lunsj |
| 13.15 Kvilestund-Triangelgruppa |
| 14.30 Fruktmåltid |
| 16.30 Barnehagen stenger |
| Det er ønskelig at alle har kommet til 09.00. Gi beskjed dersom dere ikke kommer på KidPlan eller telefon. |
| Barnehagens telefon-nummer: 742 14222 |

**Personalet barnehageåret 2024/2025**

|  |
| --- |
| Trommegruppa |
| Lena Dahl Feragen – Pedagogisk leder (Avdelingsleder 1-2 år) |
| Sara Dahl – pedagogisk medarbeider |
| Paulina Stachowiak - pedagogisk medarbeider |
| Andrea S. Pedersen - pedagogisk medarbeider |

|  |
| --- |
| Triangelgruppa |
| Lise V. Larsen – Pedagogisk leder (Avdelingsleder 3-6 år) |
| Kenneth W. Busch – pedagogisk medarbeider/barnehagelærer med dispensasjon(Starter desentralisert barnehagelærerutdanning). |
| Andrea S. Pedersen – pedagogisk medarbeider |
| Aurora Willadsen - pedagogisk medarbeider |
| Christina Kvernland – Styrer/pedagog |

**Ekstrahjelp: Iris Skorstad, Lill Marie S. Knappe, Ingrid Skogmo**

**Kompetanseutvikling i personalgruppa**

|  |
| --- |
| Musikk |
| Alle ansatte tar ulike musikk-kurs gjennom vårt medlemskap i foreningen *Musikk fra livets begynnelse*. |
| De ansatte deltar på kurs som er relevante for vårt satsningsområde dette året. |
|  |

|  |
| --- |
| Nasjonal lederutdanning for styrere |
| Periode: Høst 2023- høst 2024, 3 semester |
| Arrangør: Utdanningsdirektoratet, DMMH |
| Deltakere: Christina Kvernland |
|  |

**Planleggingsdager barnehageåret 2024/2025**

* **12. august 2024**
* **27. november 2024**
* **To dager i mars 2025(en dag fordeles over to kursdager. Disse dagene stenger barnehagen tidlig. Mer informasjon kommer).**
* **30. mai 2025**
* **27. juni 2025**

**Disse dagene er barnehagen stengt.**

**Sommerferien 2025**

**Sommerferien avvikles i ukene 27, 28, 29, 30, 31 og 32.**

**Alle barn og ansatte har fire uker sammenhengende ferie.**

**Barnehagen er stengt i uke 30 og 31.**

**PERIODEPLAN FOR BARNEHAGEÅRET 2024/2025**

**Tema for hele barnehageåret :Musikk - DANS,DANS, DANS! Livsmestring – Mål: Gi barna god emosjonell bagasje**

**Vi danser macarena, line-dance, zorba, hip-hop, ballet, tango, vals, can-can, jenka, og folkedans!**

|  |  |  |  |
| --- | --- | --- | --- |
| **Periode** | **Innhold** | **Mål for perioden** | **HUSK!** |
| **August/****September** | **Vi blir kjent med nye barn og ansatte.**Tilvenningen i barnehagen aktiverer både barnets og foreldrenes tilknytningssystemer. Foreldrene og pedagogen har felles ansvar for å tolke barnets behov og reaksjoner i løpet av tilvenningen, og for å tilpasse lengden på tilvenningen ut fra barnets beste. Som hjelpemiddel til å tolke barnas signaler, å observere om barnets tilknytningssystem er aktivert eller i hvilemodus, benytter vi i barnehagen oss av «Trygghetssirkelen- foreldre med fokus på barnets behov» som er utarbeidet av Cooper, Hoffman, Marvin & Powell. **Høst- Hva skjer med naturen på denne tiden av året?** Vi går på tur i skog og mark. Leter etter høstlyder, går på lydjakt, bærplukking, former etter høstens farger og lyder. Synger sanger om høsten. Forming i naturmaterialer som vi samler på tur.Triangelgruppa lager rytmepinner for å ha med i tursekken, musikk på tur!**Musikkstund Triangel/Tromme*** Kropp og bevegelse
* «Bjørnisdansen»
* Gamle sang -og ringdanser
* Lære ny «Bli med dans»

**Brannvernuke/øvelse**-Vi blir kjent med brannbamsen «Bjørnis». | * Lære mange nye sang -og ringleiker
* Bli kjent med hverandre og med barnehagens rutiner og innhold.
* Bli kjent på musikkrommet.
* Gi barna fine naturopplevelser. Lære om sundt kosthold og

viktigheten av fysisk aktivitet. Vi høster av naturen.* Alle barn skal bli trygge i barnehagen og få nye venner.
* Gi barna kjennskap til og innsikt i brannvern
* Triangel lager rytmepinner til tursekken
 |  |
| **Oktober/****November**[Dette bildet](https://pngimg.com/download/83783) av Ukjent forfatter er lisensiert under [CC BY-NC](https://creativecommons.org/licenses/by-nc/3.0/) | **Musikk Triangel/Tromme*** DANS: Halling, gammeldans, folkedans
* Internasjonal uke
* Barnemassasje
* Antall rom og form
* Takt og rytme
* **Farsdag**
* **TRAS/Alle med**
* **Foreldresamtaler.** Se etter oppslag.
* **Høstfest** for barna**, 4. oktober**
* Minikonsert for foresatte (Markering av FN-dagen som er den 24. oktober).
* Halloween – Vi lærer litt om denne markeringen
 | * Gi barna kjennskap til barns rettigheter (FN)
* Oppleve mestringsfølelse gjennom bruk av scene/framføring, innsikt i Trønder rocken
* Lære seg å være et godt publikum
* Få gode erfaringer med varierte og allsidige bevegelser ute i naturen
* Vi lærer om miljø – et felles ansvar
 | * **Foreldresamtaler. Se eget skriv.**
* **Innlevering av gevinster til basar. 2 stk. a 50 kr. pr. barn (November).**
 |
| **Desember** | * Julebasar 3. desember
* Julefrokost for foresatte, 6. desember
* Juleverksted, 11. desember
* Vennskapskalender
* Luciakonsert
* Nissefest og julekino i barnehagen, 20. desember
* **MUSIKK**
* Syngerkjente og kjære julesanger, har adventsstund / musikkstund.
* DANS: Julesanger og juletregang
* Dramatisering av Juleevangeliet.

**HUSK!** **-Lever skjema ang. påmelding til romjula før 1. desember.** | * Gi barna kjennskap til og innsikt i hvorfor vi feirer jul.
* Triangel: Lage konsert sammen med Spillum damekor.
* Lære barna julesanger og juletregang
* Fokus på å ha en fin førjuls tid sammen.
 | * **Lever skjema ang. påmelding til romjula før 1. desember.**
 |
| **Januar/****Februar**[Dette bildet](https://commons.wikimedia.org/wiki/File%3ADet_samiske_flagget%2C_en_kald_februardag_i_Tr%C3%A5ante_%28Trondheim%29_2017.jpg) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/) | * **VINTER**
* Hva er snø? Hva kan vi gjøre med snø?Vi leiker oss i snøen, leter etter vinterlyder, ser etter spor i snøen, snøforming.
* **KARNEVAL (dato kommer). Tema: «DANS»**
* Lage kostymer med utgangspunkt i tema
* Barna lærer om karnevalets bakgrunn
* Lage nye karnevaldekorasjoner
* Pynter barnehagen før karnevalet
* **DANS: OL-floka, vi danser oss varm**
* Danse og spille til musikk fra hele verden.

**Markering av samenes nasjonaldag som er den** **6. februar.** Vi har samisk uke i uke 6.* Gi barna en innføring i samisk kultur.
* Fargelegge det samiske flagget
* Høre på samisk sang og musikk, samisk joik
* Kaste lasso

Vi lærer om samisk kultur. Rammeplanen sier at alle barnehager skal synliggjøre samisk kultur og bidra til at barn kan utvikle respekt og fellesskapsfølelse for det samiske mangfoldet.* **Morsdag – vi lager kort**
 | * Lære barna å bli glad i vinteren gjennom lek i snø gjennom positive opplevelser utendørs.
* Lage egenproduserte kostymer

 * -Gi barna kjennskap til samisk kultur.
* Lære barna om joik, takt og rytme
 | * **Ta med en gammel t-skjorte. Kan godt være fargerik.**
 |
| **Mars/April** | **PÅSKE*** Formidling av påskebudskapet
* Lage påskepynt
* Påskelunsj
* **GUL**-dag, 11. april. Vi pynter oss med noe gult
* **Ski og aktivitetsdag**
* **DANS:** Sanger om påske med og uten bevegelse.
* **DANS Triangel:**
* Vi forbereder sommershow
* Tungegym
* Tekstskaping
* Morsdag
* Svømmekurs for skolestarterne
* **VÅR**- Lyder om våren. Fortsetter i mai.
 | * Gi barna kjennskap til og innsikt i hvorfor vi feirer påske.
* Gi barna varierte og positive erfaringer ved bruk av språk, tekst og kommunikasjon
* Bidra til at barna videreutvikler sin kroppsbeherskelse, grov og finmotorikk, rytme og motoriske følsomhet.
* Lære om IKT i praksis
* Lære barna om «nettvett»
* Bli trygg i vann, og møte andre førskolebarn fra andre barnehager
 | **HUSK!****Gi beskjed dersom dere skal ha fri i påska.**Lever påmeldingsskjema innen fristen. |
| **Mai/juni** | * **17.MAI**
* Lage 17. maipynt
* Gå i tog sammen med barnehagen

**17. mai ropet vårt:**”Hei! Vi e ongan fra Musikkbarnehagen.Vi søng å spælle heile lange dagen.Og når vi bli slit`n så kvile vi oss litt..Å så e de på`n igjæn me sang å spæll å dikt!”Hurra, hurra, hurra, hurraaaa!* Piano/gitarleik for 5-åringene
* **Overnatting i barnehagen** for de som skal begynne på skolen
* **SOMMER-**Hvordan høres sommeren ut? **L**yder om sommeren
* Vi lager en forestilling og øver til sommershow.
* TRAS(Skolestartere)/Alle med
* Foreldresamtaler. Se etter oppslag.
* Brannvernuke
* Barnehagefotografering
 | * Gi barna kjennskap til hvorfor og hvordan vi feirer 17. mai.
* Gi barna erfaringer med å jobbe mot et felles mål. Lage noe sammen☺
* Vi ønsker å gi barna en rolig periode før sommeren. Vi leker oss mye utendørs.
 | **HUSK!*** **Foreldresamtaler**
* **17. mai-tog**
* **Sommershow**
* Se etter eget oppslag
 |

**Progresjonsplan Namsos Musikkbarnehage 2024-2025**

Rev. juli 2024

|  |  |  |  |  |  |
| --- | --- | --- | --- | --- | --- |
| **Fagområde** | **0-2 år** | **2-3 år** | **3-4 år** | **4-5 år** | **5-6 år** |
| **Kommunikasjon,** **språk og tekst****MC900281179[1]** | Jobbe etter kommunal plan for lese- og skrive opplæring🡪TRAS🡪Se på bilder, og snakke om det vi ser i pekebøker og små barnebøker🡪Høytlesing i gruppe, eller en og en🡪Sang, rim og regler🡪Skrive barnas navn så de ser det hver dag🡪Tungegymnastikk🡪Benevning i hverdags situasjoner🡪Musikkstund🡪 | Høytlesing av barnebøker.Samtaler barn-barn og barn-voksen.🡪Turer til biblioteket.Dramatisering av barnesanger, eventyr og fortellinger🡪 | Sang, rim og regler. 🡪Musikkstund 🡪Musikkstund med tema språk og dramatisering hver uke. 🡪Klappe navnet sitt 🡪Biblioteket. 🡪Drama, dramatisering av enkle eventyr og sanger, som Bukkene Bruse.Kjenne igjen sin egen bokstav. Høytlesning av bok med bilder og tekst.Tungegymnastikk, snakke om bilder, navn, språkleker, sanger med bevegelse, bruk av gjenstander til fortellinger og sanger.Bokstaver og tall synlig for barna. Navnene synlige på plasser og hyller. 🡪 | 🡪🡪🡪🡪🡪Drama, dramatisering av kjente eventyr. Eksempel Gullhår og de tre bjørneneBli kjent med, og skrive sin egen bokstav og flere i navnet sitt.Høytlesning av bok med mer tekst enn bilder.Tekstskaping, bruk av språkleker, tungegymnastikk, snakkepakken, språksprell, sanger, fortellinger. Være med å lage egne sanger til sommershow. 🡪 | 🡪🡪🡪🡪🡪Drama, dramatisering av kjente eventyr. Få kjennskap til forfatterne.Bli kjent med, og skrive bokstaver og tall.Høytlesning av fortsettelsesbok.Lytte.Bokstaver, tall.Bruk av språkleker, lese bøker.Bli bevisst at språket er regelbundet med mange egenskaper.SkrivedansFørskole: Få kjennskap til bokstaver og tall, høre eventyr og deretter tegne fra eventyret. |
| **Kropp,** **bevegelse og helse****MC900232899[1]** |  Vannleik/ massasje hver mnd. 🡪Dans og disco🡪Sanger med bevegelser🡪Fokus på gode matvaner🡪Smøremåltid hver dag🡪Bakedag🡪Barna deltar i matlaging🡪Uteleik og turer i variert terreng. 🡪 | Trampoline, ribbevegg, tjukkas og puteleik, ”Mini-Røris”, labangymnastikk.Sangleiker.Håndvask før måltid.Spise selv.Bordskikk: si takk og «kan jeg få?».Fokus på påkledning. Øve på å kle på seg selv.Do-trening for de som ønsker det. | Dans og disco, sanger med bevegelse. 🡪Musikkstund med tema bevegelse hver ukeTur i variert terreng. 🡪Hygiene, vaske hendene før måltid og etter toalettbesøk. 🡪Massasje, en gang i mnd. 🡪Gå på ski🡪Samarbeid barnehage og hjem, med fokus på støy. 🡪Fokus på gode matvaner 🡪Baking 🡪Puslespill, begynne å bli kjent med saks og hvordan den brukes, labangymnastikk, trampoline, ribbevegg,Yoga🡪 | 🡪🡪🡪🡪🡪🡪🡪🡪Puslespill, perling, klipping, lek og turer i variert terreng, dans og bevegelse, balansering, hoppe, rulle. | 🡪Lengre turer, turer i nærmiljøet.🡪🡪🡪🡪🡪🡪Være med og tilberede ett måltid (grønnsakssuppe)Større puslespill, perling, blyantgrepet, klipping, lengre turer, dans og bevegelse, klatring, balansering, lek og turer i variert terreng, |
| **Kunst, kultur** **og kreativitet****MC900334168[1]** | Sang, rim og regler🡪Tegne, male og lime, føle, smake og skape noe av ulike materialer🡪Markere jul og påske🡪FN-konsert/Høstshow🡪Karneval🡪Sommershow med egen produsert historie, sang og dans 🡪Musikkstund🡪 | Tegnesaker tilgjengelig.Være med på forestillinger m.m som bhg. får tilbud om.Dramatisering🡪 | Møte med ulike typer musikk. 🡪Bruk av ulike instrumenter. 🡪Drama. 🡪Dans og disco. 🡪Instrumentbruk 🡪Sanger med og uten bevegelse.Tegning, maling, klipping, liming.Blande farger. 🡪Prøve ut ulike materialer/ teknikker.Lage egne karnevalskostymer🡪Bruke fantasien. 🡪Musikkstund 🡪Lucia konsert i kirka 🡪 | 🡪🡪🡪🡪🡪Sanger med mere tekst.Arkitektur og design.🡪Maleteknikk.Takt og rytme.🡪🡪🡪 | 🡪🡪🡪🡪🡪Enkel engelsk sang.🡪Piano/Gitaropplæring.Materialbruk.🡪🡪🡪Førskole: bruke god tid på oppgaver, øve på å tegne innenfor streket, konsentrasjonsøvelser. |
| **Natur, miljø** **og teknikk****MC900437665[1]** | Uteleik og turer året rundt🡪Snakker om, og tegner været på tavla hver dag🡪-->Kildesortere avfall🡪 | Følge årstidenes forandringer.Dyr-hva heter de, sier de og hva kan vi få av dem.Vann i forskjellige former.Lære hvorfor vi gir fuglene mat om vinteren. | Bli glad i å være ute, ta vare på naturen 🡪Se at det spirer og gror.Følge årstidene. 🡪Studere mark, og andre insekter og dyr. Enkle eksperiment 🡪Bruk av naturmaterialer i lek 🡪 | 🡪🡪🡪🡪🡪Bli kjent med datamaskin, spill og skriving. 🡪 | 🡪🡪🡪🡪Gjenbruk.Søppelsortering.IKT, gjøre seg kjent med datamaskin og tastatur.  |
| **Etikk, religion** **og filosofi****MC900089004[1]** | Være god mot hverandre🡪Markere årets høytider🡪Dele med andre🡪Anerkjenne alle, voksne rollemodeller🡪Feire samenes nasjonaldag🡪Lære om ulike religioner🡪 | Undre oss sammen med barna.Høflighet.Respekt for andre.Bordskikk. | Barna blir godt kjent gjennom sosialt samspill. Ta vare på hverandre, sette pris på at vi er forskjellige🡪Bordskikk. 🡪Høflighet. 🡪Respekt for hverandre. 🡪Vente på tur 🡪Markering av de ulike høytidene og spesielle dager. (Jul, påske, pinse, FN- dagen)🡪Undre oss sammen med barna🡪Lucia konsert i kirka for barn som er motivert for det, frivillig🡪 | Akseptere hverandres ulikheter, jobbe med identitet, navn og personlig kjennetegn.🡪🡪🡪🡪🡪🡪Jente- og gutteklubb. Har forskjellige aktiviteter med fokus på temaet vennskap og mobbing. 🡪 | 🡪🡪🡪🡪🡪🡪Førskole: Lære å rekke opp handa hvis man skal si noe under førskolesamling, ikke snakke i munnen på hverandre, lytte til hverandre, hjelpe hverandre. |
| **Nærmiljø og samfunn****MC900056784[1]** | Trilleturer i nærmiljøet: skole, butikk, museum, skog, sjø og by.-->Markering av FN- dagen , 17.maiog samefolkets dag🡪Lage egen ”familiebok” med bilder av barna og deres familie | Gi valg og muligheter til medbestemmelse.-> | Bli kjent med nærmiljøet, turer til skogen, fjæra, byen, museum.Biblioteket🡪Kjenne seg igjen på steder.Samisk kultur i Norge: Se på bilder, høre på joik, se og ta på reinskinn, fargelegge det samiske flagg.Oppleve gleden av å være på tur 🡪 | Bli kjent med nærmiljøet, turer til skogen, fjæra, byen, museum.🡪Lære nye stedsnavn.Samisk kultur i Norge: Se på bilder, høre på joik, se og ta på reinskinn, enkle fakta om samene og deres levemåte, fargelegge det samiske flagg.🡪 | Bli kjent med nærmiljøet, turer til skogen, fjæra, byen, museum.🡪Førskole: skolebesøk, oasen besøk, avslutningstur til Svartfjellet.Barna lærer litt mer om historien til de ulike stedene.Samisk kultur i Norge: Se på bilder, høre på joik, se og ta på reinskinn, fakta om samene og deres levemåte, fargelegge det samiske flagg.🡪Likestilling, mellom gutter og jenter. |
| **Antall, rom og form****MC900088884[1]** | Puslespill, putteboks, treleker med ulik form, farge og størrelse🡪Bøker, historier, sanger, rim og regler med telling.🡪Skrive dag, dato barnas navn, telle og skive antall barn og voksne på tavla hver dag🡪Alle leker har sin faste plass med bilde og skrift på hver kasse🡪 | Puslespill med større vanskelighetsgrad.Lære hvor lekene skal være når vi rydder.  | Telling: rim og regler, bøker.Farger 🡪Puslespill med brikker som skal settes ned i plassen sin.Ukedagskrevet ned på tavle hver dag🡪Sortering 🡪Rommet 🡪Spill/regler 🡪Lego 🡪Få mange ulike erfaringer med rom og form🡪 | Telling: rim og regler, bøker, se på tall.🡪Puslespill med flere brikker.🡪🡪🡪🡪🡪 | Telling: rim og regler, bøker, se på tall, skrive tallene.🡪Puslespill som skal pusles etter et bilde.Ukedag, måned og årstall skrevet ned på tavle hver dag.🡪🡪🡪🡪Førskole: hvordan bruke linjal, skrive tall, telling, formene vi har – kvadrat, rektangel, sirkel og trekant, punkt-til-punkt-oppgaver, fargekode-oppgaver, |
|  |  |  |  |  |  |

**Evaluering Trommegruppa 2023/2024**

**Målene for august har vært:**

* **Alle barn skal bli trygge i barnehagen og få nye venner**
* **Lære mange nye sanger**
* **Bli kjent med hverandre og med barnehagens rutiner og innhold**
* **Gi barna fine naturopplevelser, lære om sundt kosthold og gleden av fysisk aktivitet**

**Musikk**

I august har vi hatt musikkstund hver dag, og starter etter at vi har spist frokost og skrevet på tavla vår. Fredager har det vært fellesstund og disco, og Bamsemums, barnehagens maskot, har blitt med et barn hjem hver helg. Ut fra responsen er det tydelig at ungene synes det er morsomt å komme i gang igjen. Under musikkstundene har vi varierte musikkaktiviteter med utgangspunkt i tema fra periodeplanen, barnas interesser og ferdighetsnivå. I oppstartsperioden har vi sunget sanger og hatt musikkaktiviteter som er kjente for barna, men også funnet frem noen gamle sangskatter som for eksempel «Pål sine høner» og «Ved veien lå et hus».

**Turer**

 Vi har vært på tur på festplassen hvor vi var invitert på «Paw patrol show». Der ble barna underholdt med sang og dans, men også oppfordret til å bli med på dansene. Barna viste stor glede over det som foregikk på scenen, men var litt tilbakeholdne i å være med. Etter showet spiste vi lunsj i parken ved kulturhuset, og det var en eksemplarisk barnegruppe vi hadde med på tur, de både viste respekt for trafikken og andre barn og voksne som var i «martnasgata». Vi har også vært med Triangelgruppa på tur i nærområdet, hvor vi så biler med forskjellige farger, og møtte mange barn som tidligere gikk i barnehagen, og som nå er på Namsos barneskole. Den siste turen i august gikk til museet hvor vi lekte sangleker, så på den flotte «Kongebilen», og spiste lunsj.

**Formingsaktiviteter**

På den ene aktivitetsdagene i august har vi laget fisker, etter å ha sunget og hatt samtale om fisk. Da brukte vi lim for å feste fiskene til arket, og det smakte veldig godt syntes barna. Vi har også laget monster med «blåsemaling». Og malt «blåbærskogen» etter at vi hadde sunget, lyttet til og sett filmen av sangen om «Blåbærturen» av Alf Prøysen. Å male er alltid like populært, og det males både her og der. Så selv om vi har på maleskjorter, så er det greit å ikke ha på de nyeste klærne på dagene det er planlagt formingsaktivitet. Det ble også ei flott feiring av barnehagens 20-års fest!! Det så ut til at store og små koste seg med pizza fest og besøk av Bjørnis.

**Målene for september har vært**:

* **Lære mange nye sang og ringleiker.**
* **Bli kjent med hverandre og med barnehagens rutiner og innhold.**
* **Bli kjent på musikkrommet.**
* **Gi barna fine naturopplevelser. Lære om sundt kosthold og**

**viktigheten av fysisk aktivitet. Vi høster av naturen.**

* **Alle barn skal bli trygge i barnehagen og få nye venner.**
* **Gi barna kjennskap til og innsikt i brannvern**

**Musikk**

 I august og september har vi hatt fokus på å lære nye sanger, sang og ringleiker. Sanger om høsten og været hører med, så vi har laget storm og vind med trommer mens vi sang «Høsten kommer», og sa regla «plipp sier regnet». Når vi sang «Tusen plommer» og «Høstsamba «brukte vi trommer og maracas til å lage rytmer. Sanger og sangleker vi har tatt frem fra «glemselen» er «Ved veien lå et hus», «Fader Abraham» og «Petter slår med en hammer». Musikkstunden blir startet og avsluttet med de samme sangene, for å gi en tydelig start og slutt. Dette gjør musikkstunden til noe gjenkjennbart. Under friluftslivets uke hadde vi sangleker og kims -lek på tur på Klompenbanen. Under Brannvernuka sang vi sanger om tema, for å lære om brannvern. Vi så på flammen på en lang fyrstikk og kjente lukta av røyk når vi blåste det ut. Vi hørte lyden av brannklokka, og snakket om hva vi skal gjøre når den ringer.

 **Aktivitet**

På aktivitetsdagene har vi blandet fargene gul-blå, gul-rød, og rød-blå. Det var spennende og se at når vi blandet de to fargene fikk vi en ny farge, for eksempel at gul og rød ble orange. Siden dette var aktiviteten i friluftlivets uke, var vi ute og malte. Denne uka ble også plommene høstet og det ble laget syltetøy og saft. Noe som luktet og smakte godt, og vi kunne lære at man kan lage noe av det vi høster i naturen. Vi har også laget høstblader av papp. Og i brannvernuka røde fine brannbiler. Det er tydelig å se at barna er stolte over det de lager, da de gjerne vil vise fram til både voksne og barn. Både maling og liming er noe barna mestrer og liker å gjøre.

**Tur**

Onsdager er turdag. Og i september har vi vært på tur i nærområdet og plukket søppel og lært litt om kildesortering. I brannvernuka var vi på besøk på brannstasjonen. Da fikk alle som hadde lyst sitte på brannbilen, og spyle med brannslangen. Ikke alle ville prøve, men det var spennende likevel. Vi fikk også se de at brannmennene slukket en brann med brannslukkingsapparat.

**Massasje**

Denne måneden hadde vi første runde med massasje. Da fikk de som ønsket det håndmassasje. Med rolig musikk, dempet belysning og en liten duft av røkelse, ble det en god opplevelse for barna. At barna fant ro under massasjen, var tydelig da de ville sitte i fanget og slappe av med kosen sin etterpå.

**Målene for oktober har vært:**

* **Gi barna kjennskap til barns rettigheter (FN)**
* **Oppleve mestringsfølelse gjennom bruk av scene/framføring**
* **Lære seg å være et godt publikum**
* **Få gode erfaringer med varierte og allsidige bevegelser og utfordringer ute i naturen**
* **Vi lærer om miljø – et felles ansvar**

**Musikk**

 Under musikkstundene denne måneden har vi sunget sanger om høst, og å være venner. Sanger som har blitt brukt er: «høsten kommer», «høst samba», «vi åpner vindu», «plipp sier regnet», «hvis du eier tusen plommer», « Fader Jakob», «Petter slår med en hammer», «Lillebror har tromme» « Ikke mere musikk» og mange flere som barna liker og selv ønsker at vi skal synge, spille og danse til. Vi har sunget mange bevegelsessanger, som gir god sansemotorisk trening for de minste. Vi fikk besøk av «Dukke-Lise» som hadde masse sirkler med ulike farger i lomma si. Og som kunne synge «Fader Jakob» og «Tommelfinger» både på norsk og engelsk. Etterpå danset og lekte vi mens vi lyttet til en filippinsk barnesang. Gjentagelse og gjenkjennelse er viktig for de små barna i barnehagen derfor er mange av sangene vi synger de samme som i forrige måned. Vi har brukt instrumenter, som trommer og rytmeegg, noe som hjelper barna til og rette fokus mot rytmen og styrken i sangene. Da spiller og synger vi både stille og rolig, høyt og fort. Å synge sammen skaper tilknytning og glede over å gjøre noe sammen, samtidig lurer vi språket inn i hjernen, og utvikler dermed også barnas språklige kompetanse. Når vi leker «Kims-lek» utvikler vi den språklige kompetansen og evnen til å memorere. Vi har også danset og lyttet til både norsk folkemusikk, afrikanske rytmer og norsk barnemusikk inspirert av indiske toner og rytmer av May Britt Andersen.

**Aktivitet**

Vi har vært med på å pynte til FN dagen. Vi har blant annet lagd en plakat med avtrykk av hendene til barna sammen med et vers som heter «ulike sammen». Det ble også laget også fredsduer med hvite håndavtrykk, og vi har snakket om «Barns rettigheter», på en enkel og kortfattelig måte.

**Tur**

Turene i oktober har gått til museet, og i nærområdet. Vi har funnet mange fine høstblader, sparket fotball, og øvd på å gå i trafikken. Turene gir oss fine muligheter til å snakke med ungene, og bruke nye steder som læringsarenaer. Vi prøver å sette ord på det ungene ser og opplever, og øke deres erfaringsverden og begrepsforståelse ved å fokusere på det ungene er opptatt av.

**Høstfest**

6.oktober hadde vi høstfest. Tradisjon tro spiste vi hjemmelaget grønnsaks-suppe. Det ble et koselig måltid, hvor hele barnehagen satt sammen og spiste ved høst-pyntet langbord. Alle spiste godt, og ga uttrykk for at de koste seg sammen med resten av barnehagen.

**FN-dagen 24.oktober** ble i år markert med mini-konsert på musikkrommet. Musikkrommet ble fylt til randen med foreldre, søsken og besteforeldre. Som alle kom for å se barna fremføre noe av det vi har jobbet med i barnehagen i høst. Under FN konserten fikk barna øvd seg på det å skulle stå på en scene fremfor et publikum, noe mestret de veldig bra. Ingen begynte å gråte selv om de så familien sin. Og etter å ha vært på scenen selv fikk de være publikum, mens Triangelgruppa fremførte sine nummer. Takk for at dere kom og gjorde dette til en fin opplevelse og erfaring for små og store.

Vi opplevde det som en fin konsert. Flere hadde gledet seg, og sunget på sangene flere uker i forveien.

**I november fortsatte vi med disse målene:**

* **Gi barna kjennskap til barns rettigheter (FN)**
* **Oppleve mestringsfølelse gjennom bruk av scene/framføring**
* **Lære seg å være et godt publikum**
* **Få gode erfaringer med varierte og allsidige bevegelser og utfordringer ute i naturen**
* **Vi lærer om miljø – et felles ansvar**

 Det har vært spennende å følge med på høstens utvikling mot vinter. Vi har sett blader falle og blåse bort, og mye ble også raket sammen og puttet i sekker. Vi har også begynt å kjenne på vinterkulde og sett frostrøyk når vi puster. Da det har vært en del kalde dager, har vi prøvd vinterdressene, og jammen har vi fått gleden av å leke med snø også!

**Musikk**

I november har vi brukt mye takt og rytme i sangene vi har sunget. Tromma, rytme eggene og maracasene blir ofte tatt fram, og er veldig populær. Med de leker vi med blant annet rytmer og tempo – noen ganger går det saaaaakte, andre ganger FORT FORT FORT! Vi synger også sanger som er STORE og sanger som er SMÅ, sanger som er triste og sanger som er glad. Disse effektene kan vi bruke på flere av de kjente barnesangene og reglene.

Musikkstunden er også en fin anledning til å sette ord på begreper og støtte språkutviklingen, ved at vi blant annet snakker om hva vi har på oss ute når det er kaldt. Benevning kommer også inn når vi har bevegelsessanger som «Hode, skuldre, kne og tå» (kroppsdeler), når vi forteller eventyr som «Bukkene Bruse» (størrelse og antall), og når kattene kravler opp og ned, over under, foran og bak bordet når vi synger «Det satt to katter på et bord». Sanger fra glemselen i november har vært «Bokken var brokut», «Kjerringa med staven», «Per spellmann», «Reven, rotta og grisen» og «Såg du nåkkå te kjerringa mi». Vi har også begynt å synge julesanger og rim, regler og sanger om vinter og baking.

Når vi nå er i desember, blir det å finne fram flere julesanger, rim og regler som hører julen til. Vi gleder oss!!

**Aktivitet**

Vi har i løpet av november kommet i gang med diverse juleaktiviteter og gave-laging. Barna har fått være med å pynte egne gaveposer som vi sender med hjem før jul. Her finner dere ting vi har laget i løpet av måneden, og på juleverkstedet.

Vi har også laget farsdagskort, hvor vi la notene i en pose og klemte malinga utover. Barna syntes det var veldig rart at de ikke fikk maling på fingrene når de tok på den. Det ble en spennende taktil aktivitet, i tillegg til at man lager noe fint til noen man er glad i.

**Tur**

I november har det kun vært korte turer i nærområdet. Da har barna fått trening i å gå i trafikken. Vi samtaler om trafikkregler og det vi ser og opplever rundt oss. Også små turer kan gi verdifull læring i det å orientere seg og ferdes trygt i nærmiljøet.

**Vi jobbet med disse målene i desember:**

* **Gi barna kjennskap til og innsikt i hvorfor vi feirer jul.**
* **Triangel: Lage konsert sammen med Spillum damekor.**
* **Lære barna julesanger**
* **Fokus på å ha en fin førjulstid sammen.**

Måneden har gått veldig fort, for det er jo mye som skjer i desember. Samtidig har vi hatt masse tid til ro og julestemning, og selvfølgelig den gode leken! Vi har fått muligheten til å nyte flere gode vinterdager ute, med snø-lek og aking. Vi har også hatt noen dager hvor vi har måttet være inne på formiddagen, fordi vintervinden rett og slett ble for kald, at det var for glatt eller det var førjulsaktiviteter som ble gjennomført.

**Musikk**

I desember har det for det meste gått i julesanger på avdelingen, både i musikkstunda og i hverdagen for øvrig. Spesielt har barna vært glad i «På låven sitter nissen», «Jeg gikk meg over sjø og land», «Lucia-sangen», « Nisse rød og nisse blå», «Bake regle», « Vi tenner våre lykter»,«Bjelleklang» og «Musevisa», men også andre kjente og kjære julesanger har blitt sunget. Vi har også ved flere anledninger hatt juledisco, med høy party stemning.

**Førjulsaktiviteter**

Vi har i løpet av desember fått laget både julegaver og litt annet småpjusk. På juleverkstedet la vi til rette for ulike aktiviteter hvor barna limte og lagde julenisser, pepperkaker og juletrær. Når vi lagde juletrærne snakket vi om størrelser, antall og noter. Pepperkakene og nissene hadde forskjellige former og farger, og ble laget av ulike materialer som deig, papir, ull og kongler. Dette stimulerer barnas taktilesans, og evne til å se at noe skifter form.

Det var godt oppmøte av foreldrene under basar og julefrokost.

Og 5. desember var det dekket langbord til barna, med masse god mat og godt pålegg og vi spiste den tradisjonelle julelunsjen sammen med Triangel. Da ble det skikkelig julestemning, og stor kosefaktor.

På Lucia-dagen den 13.desember gikk vi på Trommegruppa Lucia-tog på Triangel sammen med 2020 barna, etter frokost. Da var barna kledd i hvite skjorter og glitter – selv om ikke alle var like ivrige på å ha det stikkende, kløende glitteret på hodet. Lys hadde vi også med. Stemningen var god, og det var fornøyde barn som fikk vist seg frem.

Den 15. desember hadde vi nissefest i barnehagen, og det var koselig å se alle de søte smånissene! Dagen begynte etter frokost med adventssamling og fellesstund med juletregang, og mens vi sang «På låven sitter nissen» kom plutselig selveste nissefar! Noen ble litt skeptiske med det samme, men det var ingen som gråt, og når nissen satte seg ned og begynte å dele ut gaver, ble stemningen fort god.

19.desember var det pepperkakebaking på kjøkkenet, og alle barna fikk være med dit for å bake litt. Selvfølgelig må deigen da smakes på – hvordan skal man ellers kunne vite at deigen er godkjent?

**Vi jobbet med disse målene i januar:**

* **Lære barna å bli glad i vinteren gjennom lek i snø gjennom positive opplevelser utendørs.**
* **Lage egenproduserte kostymer**

**Musikk**Vi har sunget sanger om blant annet vinter og snø, som «Se nå snør det» og «På marken lå snøen», og reglene «Fem små snømenn», «snøkrystaller» og «Snøen faller». Vi har og også brukt andre sanger og regler som barna liker godt, og som av og til kommer opp av de magiske sangposene, som står i sangboka, på sangkortene, eller at vi rett og slett bare har lyst til å synge og spille. Dette kan være «Kjerringa med staven», «Bæ, bæ lille lam» i ulike versjoner, «Alle barna klapper» «Hjulene på bussen» «Per spellmann» «Bukkene Bruse» og mange flere. Sangene, rimene og reglene bidrar på hver sin måte bla. til at barnas evne til å oppfatte og gjengi blir utviklet, språkutviklingen styrkes og barnets nysgjerrighet overfor ulike toner blir stimulert. Med utgangspunkt i barnas glede over å bevege seg til musikk, hører vi mye på musikk på avdelingen, noen ganger har vi «mini-disco», og andre ganger lytter vi mens vi maler, pusler, leker eller danser og beveger oss rundt i rommet.

**Aktivitet**

I januar har vi laget bilder av fyrverkeri, med klinkekulemaling. Det var spennende og se hvordan kulene blandet fargene når vi flyttet på esken. Resultatet ble fargerike bilder som pyntet opp avdelingen etter at all julepynten var borte. Vi har også laget bilder av snømenn, og da malte vi først snøen med blå og hvit, før vi limte snøballer i tre ulike størrelser- liten, mellom og stor, og på toppen en stor svart flosshatt og en liten spiss oransje gulrotnese på den minste snøballen. Gjennom denne aktiviteten kunne vi lære om størrelser, former og farger.

Vi har også begynt å pynte til karneval, med fargerike maracaser som vi laget. Da fikk vi brukt finmotorikken vår når vi skulle lime på pynten, og vi kunne også snakke om hvilke farger og former de hadde. Før vi lagde maracas i papp, spilte vi selvfølgelig på ekte maracaser i musikkstunda.

Massasje er noe barna liker godt, og det er avslappende å få massasje på hendene, mens man lytter til beroligende musikk i dempet belysning, og med en liten duft av røkelse. Å kunne finne ro i en slik situasjon er god læring, og kan hjelpe barna med å kunne finne denne roen også i andre situasjoner.

**I februar jobbet vi med disse målene:**

* **Lære barna å bli glad i vinteren gjennom lek i snø gjennom positive opplevelser utendørs.**
* **Lage egenproduserte kostymer.**
* **Gi barna kjennskap til samisk kultur.**
* **Lære barna om joik, takt og rytme**

**Musikk**

Den første uka i februar var det samisk uke. Der hadde vi ekstra fokus på samenes kultur, og lærte om dem og deres levesett og tradisjoner. Musikken sto veldig i fokus her. Vi lyttet mye til samisk musikk denne uka. Her var det en fin blanding av samiske barnesanger, rim, regler og joik. Vi telte barna på samisk, og lærte hvordan de sier «hei», og «jeg heter…..» Flere av barna klarte både å telle og si hei, noe som bekrefter at man skal ikke undervurdere hva barna klarer å lære seg av språk!

6.februar er samenes nasjonaldag, og den feiret vi fredag denne uka med felles samling på musikkrommet, hvor vi satt på reinskinn rundt «bålet», vi lyttet til Mari Boines «Ella», fikk høre det samiske eventyret om «Reven og kråka» vi joiket en «Morsom joik» og til slutt fikk vi smake spekepølse av rein, mens vi lyttet til «Daniels joik». Etterpå ble det samisk disco, og til lunsj fikk barna servert «bidos», noe som falt i smak hos noen, men ikke alle.

Vi har også sunget sanger om natur og vær, da dette er et godt virkemiddel for å gjøre barna kjent med årstidene og omgivelsene rundt oss, og selvfølgelig alle de kjente og kjære barnesangene som vi er så glad i. Noen ganger spiller vi rytmeinstrumenter til, gjør bevegelser med silkeskjerf eller bevegelser som understreker ordene i sangene vi synger.

**Aktivitet**

Under samisk uke fikk barna lage lavvo med papp i fargene til det samiske flagget. Vi har også laget morsdagskort, pyntet karnevals skjorter og laget maracaser til å pynte på avdelingen med. Som alltid er det populært å forme og skape med hendene, og alle vil gjerne være først. Men av og til er aktivitetene slik at spesielt de minste trenger en del hjelp og veiledning, og da kan ikke alle samtidig. Dette er da en fin anledning til å trene på turtaking, og oppleve at alle får, selv om ikke alle kan være først.

**I mars og april jobber vi med disse målene:**

* **Gi barna kjennskap til og innsikt i hvorfor vi feirer påske.**
* **Gi barna varierte og positive erfaringer ved bruk av språk, tekst og kommunikasjon**
* **Bidra til at barna videreutvikler sin kroppsbeherskelse, grov og finmotorikk, rytme og motoriske følsomhet.**
* **Lære om IKT i praksis**
* **Lære barna om «nettvett»**

**Karneval**

Vi startet måneden med et brak den 1. mars! Da var det endelig tid for vårt årlige karneval, noe barna hadde gledet seg til lenge! Etter frokost fikk barna være med på kjøkkenet sammen med en voksen. Der fikk de sminke i ansiktet og farge i håret, og kunne endelig ta på kostymene de hadde vært med å lage. Mange var veldig stolt og ivrig da de kom inn på avdelingen igjen fullt utkledd. Andre syntes det var litt rart med vest og paljetter, skjørt og lange skjorter, men var raskt i gang med lek og moro. Barna lekte seg på avdelingen til alle hadde fått på kostymer, og så var det tid for karnevals-disco! Etter en stund med dansing og lek tok vi fram piñataen. Stor stas var det da vi åpnet den og det dukket opp smoothie til hele gjengen!

Etter hvert var det tid for fellesstund på musikkrommet. På musikkrommet var det laget en catwalk-scene tvers gjennom rommet. Etter å ha trukket hvem som skulle få ha med Bamsemums Jr. hjem, satte vi på mer samba-musikk. Alle som hadde lyst, fikk gå over catwalken og vise fram kostymet til alle rundt – mens de andre klappet og heiet dem fram. Så delte vi ut instrument til alle, og laget et langt samba-tog som gikk rundt på musikkrommet og ut i garderoben. Karnevals-dagen ble så avsluttet med pølse med brød på avdelingen, og etterpå var det godt å finne vogna/senga og sove en dupp! Alt i alt ble det en flott dag med musikk, latter, lek og moro.

**Musikk**Samba-rytmene sto i fokus i slutten av februar og starten av mars. Her fikk barna oppleve både forskjellige trommer og andre instrumenter vi ikke hører så ofte. Dette bidrar til å utvikle barnas lytteevne og nysgjerrighet. Forskjellige sanseinntrykk kan også gi forskjellige følelsesinntrykk. Dette er musikk med fart i, som man kan bli glad av. Musikk som inspirerer til dans og bevegelse.

Videre har vi fortsatt å synge vintersanger, men også sanger som retter seg litt mer mot vår og påske. Blant annet har vi sunget «Liten kylling satt på et hønsetak», «Pål sine høner», «En liten kylling», «Lille Hasse hare» og sanger om sola. Vi har også øvd på sangene vi skulle synge på Mini-konserten.

Å stå på en scene foran publikum, er en trygghet vi jobber for at barna som går i Musikkbarnehagen skal oppleve. På Mini-konserten vår den 13.mars viste alle barna på Trommegruppa, at de allerede har denne evnen og kunne oppleve mestring. Selv om ikke alle sang av full hals, gjorde de fleste bevegelsene, noen ble litt lei seg, men det gikk over da vi begynte å synge. Det var mange stolte barn, foreldre og ansatte på musikkrommet denne ettermiddagen.

**Aktivitet**

Siden vi fram til karneval har jobbet mye med å lage kostymer etc. var det stor stas da vi tok frem lim og silkepapir og lagde påske egg, som vi pyntet på avdelingen med. Vi har også laget påskekyllinger og sådd karse i disse.

 Disse ble brukt til pynt på bordet under påskelunsjen på gul dag, før de ble med hjem til påske.

Torsdag før påske snakket vi om påsken og historien bak denne, i forenklet utgave tilpasset alder. Vårt mål er aldri å forkynne religion, men å gjøre barna kjent med tradisjonene og kulturen vi har i Norge. Som det står i *Rammeplan for barnehagen* skal vi i barnehagen «gi barna kjennskap til og markere merkedager, høytider og tradisjoner i den kristne kulturarven og andre religioner og livssyn som er representert i barnehagen».

 **Aktivitetsdag**Tirsdag 19.mars var det tid for aktivitetsdag, og det ble en dag med leik og moro ute i vårsola. Da det dessverre ikke kom mere snø før påske i år, ble ski og aktivitetsdag byttet ut med uteaktivitetsdag. Skileik ble til natursti med spørsmål knyttet til vår og påske. Vi danset «Bli med dansen» mange ganger, og kastet erteposer på blikkbokser. I gapahuken var det grilling av pølser, varmsaft og god stemning. Slike dager er anderledesdager i barnehagen, og noen ble nok ekstra slitne denne dagen da kvilestunden ble litt senere enn vanlig. De fleste mente også at de skulle spise når vi kom inn, selv om vi nettopp hadde spist pølse ute. Til slutt var det naturlig nok premieutdeling, med gullmedalje til alle. Vi var alle enige om at vi hadde en flott dag, med godt vær og glade barn.

**Gul dag**

På gul dag var hele barnehagen fylt med forventningsfulle barn, pyntet med noe gult. Og det var med skrekkblandet fryd vi mottok det store påskeegget fra påskeharen og kyllingen som danset utenfor vinduet under fellesstunda. Noen syntes det var skummelt, men alle likte det hadde med seg i egget de kom med. Det var også stor stas med felles påskelunsj, med gul juice og paprika, egg, og mye annet godt.

**I april har vi jobbet med disse målene:**

* **Gi barna varierte og positive erfaringer ved å bruke språk, tekst og kommunikasjon**
* **Bidra til at barna videreutvikler sin kroppsbeherskelse, grov og finmotorikk, rytme og motoriske følsomhet.**
* **Lære om IKT i praksis**

**Musikk**

I april har vårsanger vært i fokus, noe vi vil fortsette med i mai. Vårsanger vi har brukt er «Soltrall», «Lille Petter edderkopp», «Hestehoven», «Fløy en liten blåfugl», «Blomster små», «Alle fugler», m.m. Vi har spilt på ulike rytmeinstrumenter sanger som barna kjenner og av til velger selv. Gjennom musikkstundene har vi også lagt til rette for å skape et språkstimulerende miljø og oppmuntre til å lytte, samtale og leke med lyd, rim, rytme og fabulere med hjelp av språk og sang. Vi bruker en del konkreter og sanger med bevegelse som for eksempel «Bukkene Bruse», «Vi tar en sang for å komme i gang», «Tutta- tei», «Hode, skulder, mage lår» og «Lillebror har tromme». Kims leik er en slager hos de eldste, og supert for å trene hukommelse og konsentrasjon. Det er mange på avdelingen som begynner å ha et godt språk, så vi har mange fine samtaler under musikkstundene, og flere og flere synger med eller synger sangene etterpå mens de leker.

**Tur**

 Vi har kommet i gang med turer igjen. Den første turen i vår gikk til Prix, hvor vi handlet frukt, og pålegg til smørelunsjen. Uka etter gikk vi også i nærområdet, og da var målet å plukke hestehov, og utforske området ved museet. Jammen fant vi fine hestehover i vegkanten, og på museet var det ekstra gøy å klatre på stubber etter vedhogst. Den siste turen i april brukte vi til å levere glass og metall, batteri og pante flasker. Denne turen ga oss fine samtaler om viktigheten av å ta vare på naturen. Når vi er på trilleturer i nærområdet, trener vi også på å gå i trafikken. Fokuset er da på å gå i kanten, og se seg godt for når vi krysser vegen. Turene gir varierte grovmotoriske utfordringer, spesielt hvis terrenget er litt ulendt, og ungene må utfordre balansen og bruke kroppen på andre måter enn inne. Utetid i barnehagen gir også mange kroppslige erfaringer og positive opplevelser med årstiden vi er inne i. Vi hadde noen fine dager hvor det ble utelek både på formiddagen og ettermiddagen. For noen av barna har april vært den måneden da de har begynt å være mer ute enn i vinter, da sovemønstrene har endret seg litt.

**Aktivitet**

 Mange av barna er ivrige etter å tegne med fargeblyanter. Dette er en aktivitet som gir økt kreativitet, og er en selvvalgt aktivitet hvor barna har stor medbestemmelse. Flere har også begynt å fortelle hva de tegner, blant annet sol og familien sin, og noen «skriver bokstaver». Vi har også malt med vannmaling i vårlige farger, hvor vi hadde fokus på å ikke blande fargene, slik at alt blir brunt. De aller fleste klarte dette og, det ble masse fine bilder som vi kunne pynte avdelingen med. Dagen etter at vi hadde vært på tur og plukket hestehov, malte barna hestehov. Noe som også resulterte i fine kunstverk, som henger på veggen vår. Mens vi maler lytter vi også til rolig klassisk musikk, noe som skaper en god atmosfære under aktiviteten. Vi har også limt blomster som vi har pyntet avdelingen med og laget bilder med klinkekulemaling i det norske flagget sine farger. Vi lyttet til bla «Ja vi elsker», «Norge i rødt, hvitt og blått», og «Mellom bakkar og berg», når vi malte med rødt, hvitt og blått. Den siste uka i april fikk alle som ville massasje, og det er alltid stor stas.

**IKT**

 Vi har tatt bilder med mobilen. Og sett hvordan de på magisk vis, forflytter seg over til PC. Når vi skulle ut å plukke hestehov googlet vi hvordan en hestehov ser ut, sik at vi visste det før vi skulle gå på tur for å se om vi kunne finne noen.Vi så også en liten film av hvordan hestehoven vokser fra knopp til blomst. Og snakket om at dette var millioner av bilder som var satt sammen til en film.

**I mai har vi jobbet med disse målene:**

* **Gi barna kjennskap til hvorfor vi feirer 17.mai**
* **Gi barna erfaringer i å jobbe mot et felles mål. Lage noe sammen ☺**
* **Vi ønsker å gi barna en rolig periode mot sommeren. Vi leker oss mye utendørs**

**Musikk**

I mai har 17. mai vært i fokus, og vi har sunget, lyttet og marsjert til flere mai-sanger, blant annet «Ja, vi elsker», «Norge i rødt, hvitt og blått». Vi har også sunget flere vårsanger som «alle fugler» «se som sola skinner» og «blomster små», og vi har øvd masse på 17.mai ropet vårt. Korpsmusikk er spennende, og vi har hørt på korpsmusikk og øvd på å marsjere til dette. Ekstra stas var det når vi kunne vifte med flagg samtidig! Lena hadde også med fløyta si og spilte på så barna fikk høre, noe som var veldig spennende. Musikkstundene før 17.mai ble også brukt til samtaler om farger og former i det norske flagget. Og vi leste boka om Karsten og Petra som dro til Oslo for å feire 17.mai i hovedstaden. Denne boka har mange fine bilder vi kunne samtale om hvorfor og hvordan vi feirer nasjonaldagen vår

**Tur**

Vi har vært på noen fine turer i mai. De eldste fått øvd seg mere på å gå selv, noe de klarer utmerket! Vi har gått rundt i nærområdet, og funnet mye spennende. Blant annet store og små kjøretøy, blomster, fugler, snegler og både hunder og katter. Vi har vært på Museet i sol og på Klompenbanen i regn. Og før 17.mai plukket vi søppel i nærområdet, og snakket om viktigheten av å ikke kaste søppel i naturen.

Da været har vært helt fantastisk i maidagene, har vi vært mye ute i barnehagen. Da kan barna lære å sykle på trehjulssykkel, leke med vennene sine i sandkassa. Prøve å lage fart selv på dissa, eller bare sitte der å slappe av. Klatre, skli, løpe, rulle, gå, hoppe, lage mat i dukkestua, trøste hvis noen har slått seg, si fra til de voksne hva som har skjedd og mye mer som er positivt ikke bare for den motoriske utviklingen, men for alle barnets utviklingsområder.
**Aktivitet**

 Vi har lagd bilder i rødt, hvitt og blått. Hvor vi hadde rød og blå maling i en eske sammen med klinkekuler. Når vi flyttet eska frem og tilbake, trillet kulene og lagde fint mønster. For noen var det utfordrende, men alle klarte det selv til slutt, og følte tydelig mestring og glede over eget produkt. En av aktivitetsdagene ble brukt til å leke i en sanseløype ute. Da tok vi først av sko og sokker og gikk barføtt i gresset. Så brukte vi sansebrettene og følte med hender og føtter de ulike strukturene. Vi følte vinden vi ansiktet når vi samarbeidet om å løfte «fallskjermen» opp og ned mens vi sang «Her sitter vi og ror». Barna fikk føle varmt og kaldt vann, hørte en høy og en svak lyd. De kjente på ertene i en ertepose og såpebobler som sprakk på huden deres.

 Å være i et rom med dempet belysning, stearinlys og beroligende musikk mens man får massasje på hendene og i hodebunnen har også barna fått oppleve denne måneden. De får også da stimulert alle sansene unntatt smakssansen.

**I juni har vi jobbet med disse målene**:

* **Gi barna erfaringer i å jobbe mot et felles mål. Skape noe sammen**
* **Vi ønsker å gi barna en rolig periode før sommeren. Vi leker oss mye utendørs.**

**Musikk**

Vi er nå ferdige med juni, og med det årets sommershow. Det har vært en spennende prosess, og sommershowet har vært i fokus i de aller fleste musikkstunder i juni. Vi valgte å lage vår egen vri på «Bukkene Bruse» Med utgangspunkt i boka og filmen «Bukkene Bruse på Badeland». Barna har denne våren vist stor interesse både for det gamle originale folkeeventyret og den nyere boka, filmen og musikken. Prosessen har vært leik betont, og barna har spurt etter å leike eventyret de dagene det ikke har vært «øving».

Naturlig nok var det ikke alle som var like deltagende da de sto på scenen og så mamma og pappa i publikum. Dette er jo en ny situasjon for de aller fleste på småbarn. Men tenk for en stor opplevelse dette var for dem! Dessuten er prosessen likeså viktig som selve framføringen, og vi opplever at barna har vært med og kost seg med eventyret og sangen vi skulle framføre. Ekstra artig var det selvfølgelig å danse til «La det svinge» sammen med hele gjengen. Da ble det både røyk, såpebobler, konfetti og god stemning.

Selve show-dagen ble en lang dag, og barna var utrolig tålmodige og rolige «backstage».

**Tur**

I juni har vi vært på flere turer i nærmiljøet, og sett på alt som spirer og gror nå som sommeren er her. Vi har lært oss navnet på flere typer blomster som vokser i grøftekanten bla. Hundekjeks, Løvetann, Rødkløver og Smørblomst. Barna har også blitt ekstra oppmerksom på om det ligger søppel etter vegen som vi må plukke opp.

**Aktivitet**

I juni har maling vært formingsmaterialet vi har brukt. Vi har malt med fingrene noe som i starten var mer utfordrende for de største på gruppa enn de minste. Da de syntes hendene ble så grisete. Men etter hvert ble det bare gøy! Vi har også i fellesskap malt skiltet til «Badeland» med pensel, friske farger og fokus på og ikke blande fargene.

**Juli/ august**

I juli begynte både barn og voksne å ta sommerferie. Dette gjorde at det ble mye felles aktivitet med Triangelgruppa. Vi var mye ute i barnehagen, og dagene var stort sett preget av fri leik og spontane aktiviteter både ute og inne. Lesestund i skyggen under treet, spise is, gå til butikken, plukke bringebær, tegne, male, pusle, bygge masse lego og laaange togbaner, danse disco ute og inne, vanne blomster (og leke litt med vannslangen). Noen lagde blomster av papp og fingermaling. Mens andre lagde bilder med bokstaven sin. Vi hadde også dukketeater og annen kreativ leik på musikkrommet.

**Evaluering av barnehageåret 2023/2024 Triangelgruppa**

Denne evalueringen tar utgangspunkt i Namsos Musikkbarnehage sin periodeplan for 2023-2024, og ser på måloppnåelse i forhold til de mål som er satt i planen. Målene er satt ut fra rammeplanens føringer for barnehagens innhold og oppgaver og gjeldende lovverk.

I Musikkbarnehagen har vi jobbet ut fra et ønske om å bruke musikken som et middel for læring, styrking av selvbildet og at alle barn skal oppleve musikkglede og mestring på alle områder gjennom barnehagedagen.

I 2023- 2024 hadde vi «La det svinge» som overordnet tema. Dette temaet ga oss mange ulike og spennende vinkler å jobbe med gjennom barnehageåret, og til å ta utgangspunkt i dette både under musikkstunder, formingsaktiviteter, turer og andre tilrettelagte aktiviteter. Målet var at vi skulle gi barna kunnskap om og innsikt i gode, gamle sang -og ringleiker, tradisjonsmusikk, folkemusikk og trønder-rock. Vi skal ha internasjonal uke, og vi skal ha samisk uke. Vi skal bygge på kreativitet og leik, og være åpen for improvisasjon og barns medvirkning. Vi veksler mellom spontane og planlagte aktiviteter.

**Mål for perioden august og september:**

* Lære mange nye sang -og ringleiker
* Bli kjent med hverandre og med barnehagens rutiner og innhold.
* Bli kjent på musikkrommet.
* Gi barna fine naturopplevelser. Lære om sundt kosthold og
* viktigheten av fysisk aktivitet. Vi høster av naturen.
* Alle barn skal bli trygge i barnehagen og få nye venner.
* Gi barna kjennskap til og innsikt i brannvern
* Triangel lager rytmepinner til tursekken

**August**

Det nye barnehageåret startet med tilvenning og trygghet i oppstarten både for gamle, men også nye barn som kom over fra Trommegruppen etter sommeren, samt nye voksne. Fokuset har vært på å skape trygghet både for barn og voksne i gruppa, slik at de har blitt kjent med barnehagen, nye barn og nye voksne. Vi har brukt trygghetssirkelen aktivt for å tolke barnas signaler, å observere om barnets tilknytningssystem er aktivert eller i hvilemodus for så å møte barnet på stedet de er på.

**Musikk**

I august har vi hatt fokus på å bli kjent med musikkrommet og lære nye sanger og ringleker. Vi markerer musikkstundens start med en velkomst sang og avslutter med en avslutningssang. Dette for å skape en tydelig start og slutt i musikkstuden, noe som er med på å skape trygghet og forutsigbarhet for barna, V har sunget og danset til «Buggi buggi», «boms i bakken» og «Fairytale» av Alexander Rybak.. Vi har dramatisert «Bukkene bruse» med ulike tonefall (minst, mellomst og størst). Barna har fått erfaringer knyttet til ringlek – «Ta den ring og la den vandre». Gjennom erfaringer knyttet til ulike ringleker som ta den ring og la den vandre får barna erfaringer i form av samarbeid og koordinasjon.

**Tur**

I august har vi utnyttet nærmiljøet vårt og valt turdestinasjoner tilpasset de nyeste barna på Triangel. Vi har brukt museet, Klompen banen, gå tur rundt skolen og i byggefeltet på Bjørum. Ved å bruke turer i nærmiljøet og ved steder hvor barna bor kan det bidra til å styrke barnas identitetsfølelse – her hører jeg til. Vi har også vært på tur til festplassen hvor vi fikk se Paw Patrol show. Dette var stor stas til barna. Vi gikk hele veien, men hadde firer vogn tilgjengelig til de minste ved behov. Barna imponerte og gikk hele veien til festplassen og tilbake uten så mye som en klage! 😊 Alt i alt tror vi barna har stor kost seg både på mindre og lengre turer denne måneden. Ved en slik tur får barna erfaringer knyttet til utholdenhet og vilje ved å gå på turer som er litt lengre enn man bruker til vanlig.

**Formingsaktivitet**

I august har barna malt flotte monstre med sugerør og klistrer på øyne, vi har laget vimpler til barnehagens 20 års feiring- barna fikk satt sitt eget preg på sin vimpel før vi festet de sammen på et lagt tau og hengte de opp som pynt. I ettertid oppfattes det som at barna var stolte av arbeidet sitt og viste det frem til både foreldre og ansatte i barnehagen ved utetid 😊 Videre har vi malt høstbilder med fargene: oransje, gul og brun. Disse høstbildene ente til slutt opp som et hav med fisker. Barna hadde underveis i den kunstneriske prosessen skapt en historie med bildene sine- de har ved bruk av modaliteter som (språk og maling) gitt maleriet en helt egen mening. «Høstbilder med fisk».

**September**

Barn og voksne begynner å komme inn i nye rutiner, noe som bidrar til å skape trygghet og forutsigbarhet.

**Musikk**

I september har vi fortsatt fokuset på å bli kjent med musikkrommet og nye sanger. Barna har derfor fått kjennskap til nye sanger og repetisjon av sanger vi allerede har vært innom. Gamle sang- og ringdanser har vært i fokus også i denne måneden. Vi har vært innom sanger som «Kjærringa med staven», «Per spellmann», «Blåmann, blåmann», «Nøtteliten» og «Bro, bro, brille».

**Tur**

September måneden har vi hatt mange fine høstturer både i regn og i oppholdsvær. Vi har vært på Klompenbanen, Brannstasjonen, lekeplassen og i Prestegårdsskogen. Turene har skapt mange fine samtaler rundt naturen – fluesopp, hvorfor er og hva er farlig med den? Skal søppel ligge i naturen? Fargene på trærne har endret seg, vi har plukket blåbær og tredd de på strå – det ligner på en tråd! Vi har lyttet til skogens lyder – fuglekvitter, vind i trær og kvister.

Vi har også bevegd oss i ulent terreng, vi har gått opp bratte bakker og nedover en bekk hvor vi måtte balansere på steiner og bruke koordineringskunnskapene våre! Dette var spennende – noen ble våte, mens noen forble tørre!

**Formingsaktivitet**

I september har vi malt fine høstbilder ved å blande farger som brun, gul og oransje. Disse fargene kunne barna knytte til trærne ute. Vi har lagd syltetøy og saft av plommer og blåbær plukket fra egen hage og i skogen. Vi har lagd brannslukningsapparat og vært gjennom brannløype som ekte brannmenn. Barna har også startet et lite prosjekt hvor vi lager DIAGRAMMER? Knyttet til gamle eventyr som «Askeladden» og «Hans og Grete». Dette vil vi fortsette med også i oktober.

**Førskole**

Førskolen har tegnet seg selv ved å se på bilder av seg selv og prøve tegne det ned på arket. Dette skal vi gjenta til våren for å se forskjellen fra høsten til våren. Gjennom å tegne seg selv får barna erfaringer knyttet til blyantgrepet og sammenligning av bilde og tegningen de selv tegner. Det skaper også fine samtaler rundt hva de tegner og hvilke farger de bruker.

Under brannvernuken har barna klipt og limt bilder knyttet til brannvernuka. Her har de fått erfaringer og øvd seg på finmotorikken som trengs når vi skal klippe og lime en plakat. Barna har uttrykt stolthet over det de har lagd og pekt og vist til andre «dette har jeg laget».

Vi har lest eventyret om Hans og Grete og deretter tegnet det barna satt igjen med etter å ha lest eventyret.

Friluftlivetsuke

Friluftlivetsuke 2023 ble ei innholdsrik uke hvor vi utnyttet naturen rundt oss og dro på to turer. På tirsdagen dro vi på tur med Tromme til Klompenbanen hvor de som ønsket fikk være med opp i Prestegårdsskogen for å plukke blåbær. Vi gikk og gikk til vi til slutt fant en plass dekt med blåbær. Barnas begeistring var enorm! Vi kom tilbake fra tur blå rundt munn og blåe fingre 😊 Dagen etter brukte vi blåbæra vi fant på tur til å lage blåbærsyltetøy. Her måtte barna renske og sortere blåbær som vi skulle bruke til syltetøyet. Vi høstet fra plomme treet vårt og lagde god plomme saft – og syltetøy. Her fikk barna være med på hele prosessen fra sanking til deling og koking. Barna fikk erfaringer knyttet til prosessen fra sankning til saft og syltetøy. Barna delte og rensket frukt og sorterte ferdig oppdelte plommer og steiner i ulike beholdere. Vi samarbeidet

**Brannvernuke**

I september har vi hatt fokus på brannvern og høsten. Vi har blitt kjent med nye sanger knyttet til brannvern «brannmann sangen» og «bæ-bu bæ-bu» og dansestopp med ulike sanger knyttet til temaet. Vi har også snakket om hva brannvern er, hva vi skal gjøre dersom brannalarmen går, de ulike nødnumrene, ulike gjenstander knyttet til brannvern (røykvarsler, brannslukningsapparat, brannbil m.m).

Under brannvernuken 2023 har barna lagd sine egne brannslukningsapparat ved å blande farger: oransje, gul og rød. Som viste seg å ligne på fargene til flammer. Disse brannslukningsapparatene har barna senere i uka brukt til å slukke brann i brannløypa uten for barnehagen (vi hengte opp bilder av flammer). Brannmennene i barnehagen klarte å slukke alle brannene og gå rolig tilbake til barnehagen, for det skal vi dersom brannalarmen gå i barnehagen – gå rolig.

Vi har også vært så heldige å få besøke brannstasjonen denne uken. Vi har fått se hvordan brannmennene kommer seg raskt ned fra andre etasje til første hvis alarmen går, vi har telt alle brannslangene på brannbilen, vi har prøvd å trekke brannmanndukken bortover gulvet – det var tungt! Vi har kjørt brannbil og til slutt sett hvordan en brann ser ut på ekte og hvordan brannslukningsapparatet fungerer. Barna tok med seg alle erfaringene de fikk på brannstasjonen tilbake til barnehagen og tok initiativ til mye fin lek.

**Mål for perioden oktober og november:**

* Gi barna kjennskap til barns rettigheter (FN)
* Oppleve mestringsfølelse gjennom bruk av scene/fremføring
* Lære å være et godt publikum
* Få gode erfaringer med varierte og allsidige bevegelser og utfordringer ute i naturen
* Lære om ulike kulturer
* Vi lærer om miljø-et felles ansvar

**Oktober**

**Musikk**

Under musikkstundene har vi sunget sanger til FN- konserten 24. Oktober. Vi har sunget «Vi- sangen», «Per Spellmann», «Kjærringa med staven», «1000 plommer og «Fader Jakob» både på norsk og engelsk, som høstsang og brannsang, samt at vi har sunget «høsten kommer» i kano. Vi har øvd oss på å stå foran publikum, fremføre noe på en scene og fått erfaringer knyttet til å være et publikum som bruker ørene til å lytte. Vi har gjennom uker med øving delt oss både aldersdelt og hatt hele gruppen samlet for å se hvert enkelt barn og støtte der det trengs og for så å høre hele gruppen sammen og oppleve glede og mestring i fellesskap med andre. Gjennom sang erfarer barn ulike ord og setninger som bidrar til å styrke deres språkutvikling.

Vi har også snakket om det å stå foran andre på en scene – noen synes det er litt skummelt mens andre synes det er moro. Og det er greit. Mange opplevde stor mestring og glede over å stå på scenen for foreldre og andre barn.

 **Tur**

I oktober har vi vært på mange turer i all slags vær. Vi har vært i gapahuken like ved Klompenbanen, vi har vært på Tindeholmen, vi har vært i Prestegårdsskogen og vi har vært på tur i barnehagen vår. Gjennom ulike turer i nærmiljøet får barna erfaringer knyttet til hvor steder er i forhold til dem selv, det er med på å utvikle stedsfølelse. På tur til Tindeholmen har vi gått forbi husene til noen av barna slik at de fikk vise frem hvor de bodde. Vi har brukt turene til å klatre og utforske i ulent terreng, leke, spille fotball og undre oss over det vi ser og oppdager. Gjennom å bruke kroppen sin i ulike aktiviteter styrker det flere faktorer knyttet til aktiviteten. I fotball handler det blant annet mye om koordinasjon – hvor skal jeg skyte ballen, hvordan treffer jeg ballen. Barna har fått erfaring gjennom ulike koordinative egenskaper ved å sparke ballen til hverandre eller mot mål.

I turen i barnehagen ble det gjennomført hinderløype til barnas store glede. Her hadde vi ulike hindre som utfordret barna til å bruke kroppen taktisk. «Hvordan skal jeg bevege meg frem her?». Hinderløypen var så moro at noen til og med måtte gjennom den alt fra en til tre ganger ekstra.

**Aktivitet**

I september har fokuset vært på internasjonaluke og FN. Barna har fått erfaringer med hva FN er og hva barnekonvensjonene er – og handler om. Med det i tankene d har barna dekorert flotte puslebrikker som vi senere puslet sammen. Dette representerer hver og ett barn og deres estetiske uttrykk, og at alle uavhengig av hvem de er hører til.

2020- kullet har fått ferdigstilt rytmepinnene sine, det har vært en prosess med alt fra oppmåling, saging, pussing og maling. Det virker som at barna synes det var veldig stas og spennende å lage sin egen rytme pinne og sette sitt eget preg på den. Gjennom å skape sine egne rytmepinner får barna ikke bare sette sitt eget preg på dem, men også få erfaringer knyttet til grov- og finmotorikk gjennom oppmåling med linjal og blyant, saging og pussing. Det er også med på å skape en erfaring knyttet til antall, rom og form gjennom formen på rytmepinnen, lengde og antall rytmepinner.

Barna har også brukt tiden flittig mot Halloween, noen har lagd stilige edderkopper av melkekartong, mens noen har fargelagt og selv tegnet stilige gresskar.

**Førskole**

Førskolen har gjennom oktober hatt fokus på internasjonaluke og trønderrock. Barna har samarbeidet om å lage plakater om ulike land, hvor de har klipt og limt på plakater. Gjennom klipp og lim får barna erfaringer knyttet til saks-grep og hvordan man klipper ut noe ved å følge bildets utforming. I etterkant har vi snakket om hva vi har plassert på plakatene. Vi har også vært innom ulike tall på norsk, albansk og engelsk. Dette fordi førskolegruppen har ulik etnisk bakgrunn og ved bruk av språk fra land tilhørende gruppen er det med på å skape forståelse for ulikhet, men også tilhørighet til barns etniske bakgrunn. Barna spesielt de som har aner fra andre land lyste opp da de fikk vise frem landet sitt. Det var gøy! Videre har vi brukt nasjonalitetene vi har i barnehagen og funnet ulike instrumenter som er knyttet til dem. Her har vi også hørt på lydene fra instrumentene i etterkant. Det var spennende!

Førskoleklubben har også lagd bordpynt til høstfesten. De har gjennom bruk av former som firkant, trekant og sirkel i ulike farger, og hånden sin lagd flotte dekorasjoner. Vi har satt ord på, og snakket om ulike farger og former.

Førskolegruppa har startet et prosjekt om trønderrocken, hvor vi har vært på besøk på rockemuseet. Gjennom besøket har vi med hjelp fra barnehagens egen guide fått innsikt i Tønder rocken og kjente artister fra byen vår. Vi har fått kjennskap til blant annet Åge Aleksandersen, Terje Tysland, D.D.E og Prudence. Prudence var et meget spennende band spesielt bussen deres som vi fikk se utenfor museet og på vei tilbake til barnehagen på biblioteket. Etter besøket på museet gikk vi innom flere kjente momenter i byen vår knyttet til musikkhistorien. Vi var innom Vinsjan på kaja, vi så på CD- coverne og statuen av Åge Aleksandersen på Storsenteret også var vi innom festplassen. Barnehagen skal ifølge Rammeplan for barnehager (2017) utforske ulike landskap, bli kjent med institusjoner og steder i nærmiljøet – Gjennom prosjektet fikk førskolebarna erfaringer knyttet til avstand fra barnehagen og rockemuseet, de fikk se momenter vi har i byen vår som er knyttet til den kulturelle historien vår. Etter endt tur fikk barna i oppgave å tegne noe de satt igjen med etter turen. Her kom det mange flotte tegninger alt fra Ingeborg på kinoen, veggen med alle CD- cover, den rosa stolen som ble stjålet, Prudence bussen og selve museet. Tegningene skapte inngangen til videre arbeid med prosjektet – CD- cover. På neste prosjekttime fikk barna lage sine egne CD- cover av papp. Her dekorerte de coverne med elementer de husket fra museet. Dette var gøy!

**FN- dagen**

FN- dagen 24. Oktober ble i år markert med mini-konsert på musikkrommet. Musikkrommet ble fylt av foreldre, søsken og besteforeldre som kom for å se barna fremføre det de har øvd på i flere uker. Under konserten fikk barna øve seg på det å stå på scenen foran mange mennesker og fremføre noe. Dette mestret de bra. Videre fikk de øve seg mere på det å være publikum for andre. Det kan både oppleves som skummelt og utfordrende å stå foran mange mennesker på scenen, men det er også en enorm mestring i det å stå på scenen foran så mange folk. Å stå på en scene foran andre er med på å bygge på barnas livsmestring – å stå foran folk og formidle noe.

**Høstfest**

6. Oktober hadde vi høstfest i barnehagen. I tradisjonsånden spiste vi hjemmelaget grønnsakssuppe som førskolegruppa har vært med på å kutte opp. Det ble et fint måltid med hele barnehagen samlet på et og samme langbord. Førskoleklubben har lagd dekorasjoner som prydet høstfest bordet vårt. Alle spiste godt og ga uttrykk for at det var stas å spise på langbord med hele barnehagen.

**November**

**Musikk**

I november har barna fortsatt å synge på kjente sanger fra FN konserten som «Per Spellmann» og «Vi- sangen» samtidig som at de har sunget kjente sanger fra Barnehagen som «Rock’n roll fiske boll». Noen av barna har vært med å åpne Namdalstinget med disse tre sangene. Derav har de fått erfaringer ved bruk av scene fremføring og opplevd mestring gjennom bruk av musikk og scene.

Barna har også fått brukt kroppen og sansene sine gjennom ei sanseløype i havet. Her hadde vi fokus på former, tall, farger, over, under og gjennom, med bakgrunnsmusikk fra havet. Vi var i det ekte havet og gikk gjennom en magisk portal til verden under havet. Her fikk barna erfaringer gjennom å sette ord på og benevne begreper i sanseløypen gjennom bruk av firkant, trekant, rød, grønn, blå og benevnelser som over, under og gjennom. De fikk også erfaringer knyttet til bruk av syn, hørsel og følesansen. Gjennom løypen gikk de over «en vei» med kuler under. Det føltes litt rart og killete kunne barna fortelle.

November en liten «julemåned» så barna har allerede startet å lytte til julesanger og øve til Lucia konsert 13. Desember. Vi har hatt «Julebums i bakken» hvor vi har lagd figurer med kroppen som «stjerne», «ball» og «satt oss på rompa». 2018- og 2019- kullet har gjennom uke 47 fått kjennskap til sangene som skal fremføres på Lucia konserten og har allerede fått erfaringer knyttet til dramatisering og sang fremfor publikum, da de fikk tilbudet om å vise frem det de har øvd på i fellesstunden denne fredagen. Det var stas. Vi gleder oss på enda mer sanger, rim og regler knyttet til julen.

**Tur**

I november har vi vært på mange fine, artige, kalde, våte og snø turer. Vi har vært på tur til lekeplassen oppe ved Prestegårdsskogen hvor vi tente bål og varmet brødskive eller pølse hvis noen hadde med. Gjennom bruk av bål på tur skapte det fine samtaler rundt bål, hva er greit og ikke rundt et bål, hvordan går man fra bålet og viktige ting å huske når man tenner et bål. «Vi må slukke før vi drar», «Vi må ikke røre, det blir vondt».

Vi har også vært på tur i nærområdet hvor vi møtte mange kjenninger som har gått i barnehagen tidligere, og spist i gapahuken med varmeovner og presenning forbi da blesten var på sitt verste.

På siste turdagen i 2023 dro vi på en helt ny plass, det ble litt langt å gå, men vi kom oss frem til slutt og barna utforsket og viste nysgjerrighet til den nye turplassen. Vi var på en gapahuk i Fossbrenna bakken, noen hadde vært der før, mens for andre var turplassen helt ny. Det var en spennende tur hvor vi virkelig fikk testet motorikken vår. Vi måtte over ei trebru for å komme oss til bakken opp til gapahuken: her fikk barna testet balansen sin (med hjelpende hånd fra oss voksne) og videre opp bakken ble barna utfordret til å komme seg opp en glatt bakke – hvor er det smart å gå, hvordan bør jeg gå. Det ble både frustrerende, men også stor stas når barna fikk det til og en enorm mestring når vi kom oss på toppen.

**Aktivitet**

I november har barna allerede lagd juleposene sine som vi skal legge alle julehemmelighetene og pynt fra juleverkstedet barna lager i løpet av førjulstiden i.

Barna har også laget dekorative farsdagskort gjennom bruk av lim, form og farger. Her er sirkel, firkant og rektangel, større og mindre fokus området som har kommet frem. De fleste barna hadde erfaringer knyttet til et trekkspill og brukte sine erfaringer i utformingen av farsdagstrekkspillkortet.

**Førskole**

Førskolen har gjennom november hatt fokus på «antall, rom og form» og «juleforberedelser». Vi har dekorert nesten 60 doruller i grønnmaling og litt hender og neser. Vi har brukt alle dorullene til å lage et juletre som barna har dekorert med juleperlerier. Barna har lagd hver sitt perleri med julemotiver, her fikk barna en øvelse i konsentrasjon, tall og antall og det å lese og forstå et mønster og finmotorikk ved å forflytte og sette ned perler på perlebrettet. Det tok sin tid, men alle fikk ferdig perleriene sine og uttrykte stor mestring og glede over sitt perleri.

Mål for perioden desember:

* Gi barna kjennskap til, og innsikt i hvorfor vi feirer jul.
* Lage konsert.
* Lære barna julesanger.
* Fokusere på å ha en fin førjulstid sammen.

**Desember**

**Musikk**

I desember har vi brukt mye musikk som middel til læring. Hverdag kl 8:40 har vi hatt adventsstund nede på musikkrommet. Vi startet hver adventsstund med «desembersang» fra jul i månetoppen som ga barna en innsikt i hvilken dato det var denne dagen og gjennom desember. Vi trakk også kalender, der hvert barn fikk en lappe hvor det sto noe om barnet og et lite dikt, før barnet fikk trekke avslutningssang fra nisseluen. En slik kalender kan være med å styrkes barnas selvbilde, da de erfarer gode ord og tanker om seg selv.

I desember har det vært mye flott julesang både av barn og på høyttaleren. Vi har vært innom sanger som «Lucia- sangen», «På låven sitter nissen», «Du grønne glitrende tre», «Bjelleklang», «Vi tenne våre lykter», «Stjerne sludd», «Nisse rød og nisse blå», «Musevisa» og andre kjente julesanger har vi både sunget og lyttet til.

Vi har også vært så heldige å få være med Spillum damekor på den tradisjonelle Luciakonserten etter noen års pause. Barna har øvd og øvd og mange har vist stor utvikling og mestring innenfor scenekunst og det å delta på scenen. Bare det å stå foran så mange mennesker på scene og fremføre det de har øvd på er en bragd i seg selv!

Noen av førskolegruppa har også vært så heldige å få gå julebukk både på sykehuset Namsos og på brukt butikken – det var gøy!

Gjennom å lytte til, synge, øve, fremføre og rigge til sang og konsert bidra det til at barna får erfaringer knyttet til ord, uttrykk og begreper som vil hjelpe med utvikling av barnas ordforråd og uttale. Samtidig vil det å øve på noe og skape noe sammen bidra til fellesskapsfølelse – at vi skaper noe sammen. Det er en fin erfaring ha med seg til senere, det å jobbe sammen som et lag.

**Førjulsaktiviteter**

I desember har vi fortsatt med både julegaver og andre kreative juledekorasjoner. På juleverksted hadde vi tre stasjoner med lyslykter, engler og juletrepynt med noter som alle barna fikk lage. Her fikk barna erfaringer knyttet til finmotorikk – bruk av lim og feste de bittesmå notene med mange ulike farger på juletrepynten. Det var både litt vanskelig, men og spennende. Juleverksted skapte en fin arena for dialog med mindre grupper og hjelpe med å sette ord på det vi brukte i aktiviteten og det vi gjorde. Gjennom kunst, kultur og kreativitet i desembermåneden har barna uttrykt glede og stolthet over julehemmelighetene de har laget og lagt i juleposene sine.

**5. desember** dekte vi langbord for både Triangel og Tromme og spiste nydelig julelunsj med mye forskjellig pålegg i fellesskap. Å oppleve og gjøre ting i fellesskap bidrar til at barna får erfaringer i å ta del i ett fellesskap på en positiv måte.

**13. desember** på Luciadagen gikk 2020- kullet Lucia-tog sammen med Tromme gruppa etter frokost. Da ble barna kledd i hvitt og dekt av flott glitter og lys. Stemningen var fin, og sangen kunne de.

**15. Desember** hadde vi nissefest i barnehagen. Det var mange smånisser i barnehagen denne dagen. Vi startet dagen med adventsstund nede på musikkrommet før vi spiste frokost og gikk på fellesstund etter det. På fellesstund gikk vi rundt juletreet og sang «På låven sitter nissen», og jaggu kom det ikke en ekte nisse også! Noen var litt skeptiske, men gikk allikevel til nissen og tok imot nissepakken sin, og noen ga til og med en god nisseklem til den danske nissefar. Alt i alt en veldig koselig nissefest med mange førnøyde smånisser.

**19. desember** var det endelig dags for pepperkakebaking på kjøkkenet! Alle barna fikk være med på kjøkkenet og bake egne pepperkaker. Barna gikk gruppevis på kjøkkenet, fikk forkle og kjevle og rullet ut deigen. En smaksprøve måtte nok også til! For hva er vel bedre enn en liten smakebit av deigen? Gjennom å ta del i pepperkakebaking får barna erfaringer knyttet til juleaktiviteter en del kjenner igjen fra hjemme.

**Førskole**

Førskoleklubben har hatt sin egen julehemmelighet som de har brukt sin tid og konsentrasjon på. De har brukt papir, glitter, saks, lim og mye sang og glede til å skape en musikalsk julehemmelighet til juleposen. Barna fikk erfaringer knyttet til finmotorikk gjennom bruk av saks og liming av små gjenstander, noen tok i bruk mønster og ulike farge kombinasjoner.

Videre har førskoleklubben skrevet sine egne juleønskelister med god hjelp fra de voksne. Gjennom å få erfaringer med bokstaver og ord bidrar det til at barna skaper større forståelse for hvordan bokstaver og ord henger sammen og hvordan de utformes. En spennende, men også utfordrende aktivitet som alle uttrykte entusiasme og mestring av på slutten.

Siste juleaktiviteten førskoleklubben har brukt desember til handler om sitt eget navn, alle fikk muligheten til å telle hvor mange bokstaver de har i navnet sitt før de fikk antall rundinger tilsvarende navnet sitt pluss et ansikt til snømannen. Videre skrev de bokstavene sine i hver runding før de limte de i rett rekkefølge slik at det ble en snømann med ansikt og navnet til barnet.

Mål for perioden januar og februar:

* Lære barna å bli glad i vinteren gjennom lek i snø gjennom positive opplevelser utendørs.
* Lage egenproduserte kostymer
* Gi barna kjennskap til samisk kultur.
* Lære barna om joik, takt og rytme

**Januar**

**Musikk**

I januar har vi sunget og lyttet til sanger om blant annet vinter og snø. Vi har sunget «det snør, det snør», «Vinter kommer», «Snøkrystaller», «Se nå snør det» og «Snøen faller». Vi har også tatt med ekte snø inn i musikkstuden slik at barna fikk kjenne på den og se hva som skjer dersom man tar en malerkost og maling, og trykker på snøen. Det var spennende! Barna har også fått erfaringer knyttet til «Skinnvotten», her har de lyttet til fortellingen og videre dramatisert fortellingen. Gjennom bruk av metoder som fortelling og dramatisering får barna erfaringer knyttet til ord og setninger som settes sammen med en bevegelse. Du dramatiserer det du forteller.

Videre har vi brukt andre sanger gjennom blant annet beat for beat. Her fikk barna lytte til kjente sanger og de som hadde hørt de før spratt opp på scenen og begynte å danse eller synge til sangen. Gjennom erfaringer med sang og tekst gir det barna muligheten til å videreutvikle språket sitt og lytte evnen.

Musikkstundene i januar har også inneholdt kimslek med instrumenter. Her fikk barna se de ulike instrumentene først, de fikk høre hva de heter og de fikk lytte til den enkeltes lyd. Videre ble instrumentene gjemt under et teppe og noen instrumenter manglet da teppet ble tatt bort igjen. Da måtte barna bruke evnen sin til å huske instrumentene som lå der og hva de het eller hvilken lyd de lagde.

**Massasje**

Siste uke i måneden har vi massasjeuke for barna. Da blir musikkstuden byttet ut med avslappende og beroligende melodier, mens barna får velge om de ønsker rygg, hånd, fot og/eller hode massasje. Beroligende musikk bidrar til at barna kommer inn i en rolig atmosfære og får koblet av og slappet av i hele kroppen. Vi ser at barn har godt av å koble av og bare slappe helt av noen ganger, om det så bare er i ti minutter.

**Tur**

Vi har også brukt nærmiljøet som turplass hvor vi har gått forbi barneskolen. Der så vi mange gamle kjenninger fra barnehagen og storesøsken. Det var stas. Sistetur dag i januar dro vi til Klompenbanen, her ble det mye sang, dans, fotballspilling og lek i snøen.

**Aktivitet**

I januar har vi lagt fokuset på vinteren og karneval. Barna har lagd magiske glitter istapper som har dekorert avdelingen. Vi har også lagd karnevalsmasker som har blitt dekor på avdelingen. Her fikk barna øvd seg på finmotorikk og blyantgrepet da de først farget maskene med ønsket farger og deretter limte på små paljetter.

Karneval er bare noen fire uker unna så vi har begynt planlegging av kostymer. Vi har sett på bilder og videoer knyttet til temaet for årets karneval «La det svinge». Barna har fått valgt seg type kostyme de ønsker å lage også gjenstår bare den kreative prosessen med å lage egenproduserte kostymer.

**Førskole**

Førskolen har startet på et spennende prosjekt om «kroppen». Her har vi brukt bok og ikt som inngang til temaet. Vi har lest i boken «kroppen» som tar for seg alt fra hvordan man blir til, hud og fordøyelsessystem til skjelett, ører og øyne. Videre har vi brukt et opplegg fra jegvet.no som er laget for barn i barnehage som tar for seg alt fra «kroppen min eier jeg» til «Norges lover» med mer. Forskning viser at dersom barn får opplæring om mobbing, vold og seksuelle overgrep kan det ha en forebyggende effekt og gi barna økt kunnskap, bedre ferdigheter og evne til å beskytte seg selv (<https://www.jegvet.no/til-den-voksne/til-foreldre-og-foresatte>).

**Februar**

**Samisk uke**

Samisk uke var i uke 6, og samefolkets dag var tirsdag 6. februar 2024. I forbindelse med samisk uke har vi på Triangel lagd våre egne runebommer ved bruk av samiske farger og symboler. Vi har også brukt musikkstundene til samisk fokus hvor vi har fått erfaringer knyttet til samene, deres kultur og levesett og tradisjoner. Vi har brukt visuelle bilder og konkreter for å forsterke forståelsen av det vi snakker om. Barna har også lært seg en joik som heter «Morsom joik», danset til «Sveve høyt» på samisk og andre barnesanger på samisk. Selv om «Sveve høyt» ble spilt av på samisk kjente barna igjen melodien og resonnerte seg frem til hvor i sangen de ulike trinnene skulle komme. På det viset fikk barna erfare ulike samiske ord i sangen som de kunne knytte til det norske språket.

Ifølge rammeplan for barnehage skal alle barnehager synliggjøre samisk kultur og bidra til at barn kan utvikle respekt og fellesskapsfølelse for det samiske mangfoldet. Vi avsluttet den samiske uka med fellesstund på musikkrommet hvor det var lagt frem reinskinn rundt «bålet», vi lyttet til Mari Boines «Ella», vi fikk høre eventyret om «Reven og Kråka», vi joiket en «Morsom joik» før vi til slutt fikk smake på spekepølse av rein mens vi lyttet til «Daniels joik». Vi rundet av samisk uke med «Bidos» til lunsj, noe som falt i smak hos noen.

Uken etter samisk uke var vi så heldige å få komme på besøk på Namdals museet hvor temaet var «samer». Her fikk vi innblikk i hvordan samene levde før i tiden, hva de gjorde, vi fikk høre eventyret om «mygga» mens vi satt inne i gamma, vi smakte på reinsdyrpølse og vi fikk leke rein som skulle bli fanget med lasso. Gjennom besøket på museet fikk barna erfaringer og visuelle bilder til hvordan de var før.

**Musikk**

I februar har vi hatt fokus på vinter og samisk musikk. Vi har sunget sanger om været, samiske barnesanger, vi har hørt på og sunget en «Morsom joik», vi har danset og brukt både norsk og samisk musikk til boms i bakken. Vi har avsluttet februar måneden med yoga hvor barna får strekt ut kroppen, slappet helt av og jobbet med pusten – vi puster inn gjennom nesen og ut gjennom munnen.

**Tur**

I februar har vi vært på turer i nærområdet som butikken, gått forbi Høknes barneskole, vi har gått tur oppi Bjørum og vi har vært på Namdalsmuseet. Det har vært litt glatt ute når vi har vært på tur, så barna har fått utfordret balanse og koordinasjon godt på turer hvor underlaget var glatt. Når vi gikk på tur forbi Høknes barneskole gikk vi via Oasen bakken og akte nedover der, før vi gikk til skøytebanen i Kleppen. Her fikk barna leke og skøyte med vanlige sko før vi gikk turen rundt skolen. Ved at vi bruker destinasjoner som skolene barna skal begynne på etter hvert får de erfaringer knyttet til hvor de ligger i nærområdet, hva som finnes rundt og hvordan man ferdes på stedet.

**Aktivitet**

I februar har vi hatt samene som et av våre fokus samt karnevals forberedelser. Barna har laget runebommer i samiske farger og symboler. De har fargelagt det samiske flagget og brukt samiske farger i tegninger de har tegnet. Karneval har hatt et stort fokus i februar og barna har dekorert og lagd flotte kostymer, som de skal få bruke på karnevalet fredag 1. mars. Barna har sett bilder og videoer fra temaet «La det svinge» som vil si ulike innslag fra MGP oppgjennom årene, bunader osv. Og brukt det som utgangspunkt i utformingen av deres egne kostymer. I februar har det også vært morsdag, så barna har lagd musikalske morsdagskort med et eget sitat fra barna til mamma på kortet.

**Førskole**

Førskolen har i februar hatt fokus på samenes nasjonaldag, tall og bokstaver. Barna har brukt kreppapir til å rulle de samiske fargene, før de limte de på flagget. Barna hadde det samiske flagget for å se hvor de ulike fargene skulle. Barna fikk testet ut konsentrasjon og finmotorikk ved fokus på farger, rulle kreppapir og lime fargene på flagget. Videre har førskolen brukt lego som en erfaringsarene knyttet til antall og form. Barna fikk bilder av ulike figurer med lego så fikk de i oppgave å gjenskape figurene. En slik oppgave gir barna erfaringer knyttet til antall og form. I vinterferie uka fikk førskolen erfaringer knyttet til førstelyd i et ord. Her måtte barna lytte til ordet som ble sagt også skulle de gå til bokstaven som ordet startet på. Det var gøy.

Mål for perioden mars og april:

* Gi barna kjennskap til og innsikt i hvorfor vi feirer påske.
* Gi barna varierte og positive erfaringer ved bruk av språk, tekst og kommunikasjon
* Bidra til at barna videreutvikler sin kroppsbeherskelse, grov og finmotorikk, rytme og motoriske følsomhet.
* Lære om IKT i praksis.
* Lære barna om «nettvett»

**Mars**

Vi startet måneden med et karnevals brak 1. mars. Da var det endelig dags for årets karneval, noe barna har sett fram til siden januar da vi begynte på kostymer og samtaler rundt karneval. Etter frokost fikk barna som ønsket det tilbud om å sminke seg i ansiktet og fiks på håret. Vi omgjorde kjøkkenet til «Musikkbarnehagen frisørsalong». Barna fikk sminket seg, fikset håret og kledd på seg kostymene sine. Det var en stolt gjeng som gikk tilbake til avdelingen med rosa hår, svart hår, ballonger i ansiktet, stjerner i ansiktet, fele i ansiktet med mer.

Når alle var ferdige på «Musikkbarnehagen frisørsalong» dro Tromme og Triangel ned på musikkrommet for karnevals- disko. Under diskoen fikk alle som ønsket muligheten til å gå på catwalken vi hadde ordnet nede på musikkrommet for å vise frem kostyme sitt. Det ble jubel og klapping fra publikum, mens en og en kom opp på catwalken. Videre lagde vi et langt samba-tog som gikk rundt i musikkrommet og ute i gangen, det var gøy! Etterpå gikk vi opp på avdelingen for å spise lunsj: pølse med brød. Vi avsluttet karnevals dagen med piñataen, før vi satte på en film.

**Musikk**

Marsmåneden har vi brukt til øving for minikonserten vi hadde 13. mars. Barna har øvd på en helt ny velkomst sang «En sang for å komme i gang», «Vi åpner vindu», «Petter slår med en hammer», «Morsom joik», «Hvor er egget», «Voi voi», dramatisering av «Skinnvotten» og «En lang rekke med venner».

Barna har vist enorm mestring i det å stå foran et publikum og formidle noe til noen. Det å stå på en scene og formidle noe og være trygge på scenen, er det vi jobber mot at barna skal få oppleve i Musikkbarnehagen. Bare det å stå på scenen foran mange mennesker er veldig bra, men å attpåtil synge og formidle noe videre for de som ser på er med på å utvikle barnas mestringsfølelse, selvtillit og trygghet. Livsmestring er et hovedmål vi jobber med i Musikkbarnehagen og gjennom slike opplevelser som å stå på en scene får barna flere knagger tilført i livsmestringssekken sin som er faktorer som kan bidra til barns språk- og personutvikling.

**Aktivitet**

Påsken kom tidlig i år og dermed har vi brukt marsmåneden til å lage påskepynt. Barna har lagd flotte «krukker» av gjenbruksmateriale som melkekartong før de malte «krukken» påskens farge «gul», limte på nebb, øyne og stjert med musikalske noter på. Videre sådde barna karse i påskekylling krukkene og fulgte nøye med veksten den siste uken før påske. Plutselig hadde påskekyllingene grodd masse hår (karse).

Uka før påskeferien hadde vi påskeverksted med tre stasjoner hvor barna fikk lage påskeegg og påskekylling. Påskeegget lagde barna ved bruk av papir, lim, øyne, tegneblyanter og saks. Her fikk barna utfordret finmotorikken sin både gjennom klipping med saks, men også ved å fargelegge påskeegget. Påskekyllingen lagde barna ved bruk av isoporkuler, fjær, tusj, grillspyd, treplate, nebb og lim. Barna fikk en del av grillpinnen i riktig lengde til å sette sammen to isoporkuler. Her ble koordinasjon testet i forhold til hvor barna skulle sette grillpinnen for å feste sammen isoporkulene. Før fjær og nebb ble limt på og de som ønsket tegnet øyne, mens noen limte på øyne på påskekyllingen. Disse dekorasjonene prydet påskebordet vår på «guldag» fredagen før påske.

Ifølge rammeplan for barnehager skal barnehagen gi barna kjennskap til og markere merkedager, høytider og tradisjoner i den kristne kulturarven og andre religioner og livssyn som er representert i barnehagen. Med utgangspunkt i dette har vi brukt teflon for å snakke om påske og hvorfor vi ferier påske gjennom bruk av bilder og dialog. Dette i en forenklet alderstilpasset versjon.

**Tur**

I mars har vi hatt noen fine turer i nærmiljøet også har vi gått tur til Høknes barneskole for å gjøre barna som skal starte der til høsten kjent med uteområdet og hvor i nærheten skolen ligger. Vi var samtidig så heldige at vi møtte på mange kjente fjes, både søsken og tidligere barnehagebarn i Musikkbarnehagen. Videre gikk vi til friidrettsbanen for å leke, løpe, utforske og spiselunsj. Førskolejentene har også vært på en liten tur til Gullvika Naturbarnehage for å bli kjent med andre barn som skal starte på Vestbyen skole. Gjennom å besøke skoler og barnehagebarn som skal begynne på de samme skolene får barna både kjennskap til nærområdet rundt skolen, hvordan skolen ser ut og mulig også en trygghet i å vite. Barna får også kjennskap til andre barn som skal på de ulike skolene som også kan bidra positivt til overgangen barnehage-skole.

**Aktivitetsdag**

Tirsdag 19.mars var det endelig dags for årets aktivitetsdag, i stedet for skigåing ble det natursti med ulike spørsmål og oppgaver. I gapahuken var det grilling av pølser, varmsaft, musikk og god stemning. Det så ut til at barna koset seg. Premieutdeling hører med på slike dager, alle og enhver fikk hver sin medalje og kom opp på «podiet». Det var stas! Resten av dagen ble vi ute i fint været. Barna skal få oppleve positive opplevelser ute i naturen og gjennom bruk av aktivitetsdager som dette får de både utfordret seg i naturens mange spørsmål, aktivitet og samhold.

**Guldag**

På guldag var alle barn og voksne pyntet med noe gult. Etter frokost gikk alle ned for fellesstund og midt oppi kom det en hare og en påskekylling hoppende utenfor vinduet til musikkrommet. De klatret og danset utenfor vinduet med et stort påskeegg i armene. Påskeegget var til de flotte barna i Musikkbarnehagen. Noen syntes det var skummelt, men alle var veldig fornøyde med innholdet. Videre på guldag ble det dekket til felles langbord pyntet av barnas påskedekorasjoner og gule farger: egg, juice, paprika, hjemmebakte rundstykker som Trommegruppen hadde lagd og mye annet godt. Gjennom bruk av materialer og gjenstander som barna selv har lagd bidrar det til stolthet over eget produkt og egne egenskaper til å lage noe.

**April**

**Musikk**

I april har våren vært i fokus. Vi har sunget sanger knyttet til våren, som «Alle fugler», «Vi åpner vindu», «Lille Petter edderkopp», «Blomster små» og mange fler. Vårsanger vil fortsette å ha fokus også i mai. Gjennom musikkstundene har vi lagt til rette for både bevegelseslek, knytte ord til handling, snakket tekster for barna for å lettere forstå hva ordene i ulike sanger betyr og handler om, med blant annet «Bums i bakken», «Vi tar en sang for å komme i gang», «Smurfesangen», «Barnehagens 17.mai rop», sanger som skal brukes til årets Sommershow har vi også fått en liten relasjon til.

Siste uken i april var det endelig dags for fot- massasje. Da ble rommet ordnet om til massasje rom med lukt, beroligende musikk, mørkt og en rolig og avslappende stemme på den voksne for at barna kunne komme inn i rommet og virkelig koble av for noen minutter.

Vi har allerede begynt å lytte til ulike 17. mai sanger, og øvd oss på barnehagens eget 17. mai rop. Barna har også vist en begynnende interesse for barnehagens 17.mai rop og tog. Der har derfor hendt at vi har brukt ropet vårt både i barnehagen, men også på tur for å bygge på barnas medvirkning.

**Tur**

Et av målene for april handler om at barna skal få muligheten til å videreutvikle sin kroppsbeherskelse både grov og finmotorisk. Dette fikk barna utfordret seg på da vi i april gikk en tur til Spillums Holmen som endte opp med Brurunden. Vi var omtrent halvveis i løypa allerede og barna viste en stor iver for å utforske den andre veien og se hva som fantes der. Vi lyttet til barnas innspill og lot de medvirke i veien videre. Gjennom å la barna få utfordret seg på lengre turer får de erfaringer som også kommer frem i Rammeplan for barnehager som handler om å «gi barna tilgang til varierte og utfordrende bevegelsesmiljøer». Samt at vi også skal legge til rette for medvirkning, motivasjon og mestring. Altså for en mestringsfølelse det var på barna da vi kom frem! Ikke bare gikk vi en lang tur, men vi oppdaget en ny plass, vi undret oss over ulike elementer vi kom over på veien og fikk erfaringer knyttet til positive opplevelser utendørs – sammen. Det var nok definitivt en sliten gjeng da vi kom tilbake fra tur forståelig nok, men den mestrings følelsen som barna sitter på etter denne turen er en god bidragsyter til barnas livsmestring. Livsmestring – robuste barn.

Vi har også vært på andre turer, vi har vært i Prestegårsskogen, friidrettsbanen og andre turer i nærmiljøet. Gjennom turer dukker det også opp mange flotte samtaler rundt noe barna observerer eller gjør. Slike samtaler er spennende og bidrar positivt til barns språkutvikling.

**Aktivitet**

I april har vi beveget oss litt over på vår og fått dekorert avdelingen med flotte blomster lagd av servietter, maling og tråd. Avdelingens vinduer har også fått prydet seg med flotte og dekorative blomster som barna har laget. Gjennom å lage egne blomster får barna utfordret seg på finmotoriske egenskaper som å klippe med saks. Hvordan holde saksen, klippe etter strek og lime på knopper.

17. mai er like rundt hjørnet og barna har dekorert flagg som er med på å pryde avdelingen. Vi har samtidig som dette også snakket om hva og hvorfor vi ferier 17. mai.

På en av våre turer til Prestegårsskogen hadde vi med oss poser for å plukke kongler. Vi endte opp med en god del kongler som barna har malt i Norges farger: rødt, hvitt og blått. Disse skal brukes til et dekorativt flagg, som etter hvert vil pryde uteområdet i barnehagen. Gjennom å plukke kongler selv, for så å male de får barna tilgang til hele prosessen og får muligheten til å skape eierskap til det de har lagd.

**Førskole**

Førskolen har i april jobbet med å lage en story til en stop motion film. Vi diskuterte hva denne filmen skulle handle om, hva vi trengte av rekvisitter og figurer, lagde noen stikkord som til slutt endte med en ferietur hvor det både var båter, fly, taxi og planter. Videre fikk barna utfordret seg både på konsentrasjon og finmotorikk når vi skulle konstruere ulike figurer og elementer knyttet til storyen ved bruk av små lego. Neste gang filmet vi storyen og barna fikk erfaringer rundt tur-taking. Barna gikk en og en og flyttet litt på de ulike figurene og elementene. Stopmotion filmer handler om et og et blide hvor figurer flytter seg minimalt som videre blir til en film når alt settes sammen. Barna muligheten til å skrive en plakat som ble siste bildet i filmen. «Laget av førskolegruppa i Musikkbarnehagen». Også her fikk de erfaringer knyttet til tur-taking, men også bokstaver og skrift.

Mai er endelig her og det er en måned som førskoleklubben gleder seg litt ekstra til. De er nemlig rosaruss. Vi har jobbet med russeknuter, russekort, russeluer i uken før mai. Her har vi lagt til ulike knuter som handler går på gode sosiale ferdigheter, natur- hva skal og ikke skal i naturen, grovmotorisk ferdigheter som løpe rundt barnehagen og språk – syng barnehagens 17.mai rop.

**IKT**

VI har brukt mobilen til musikk og søke opp bestemte sanger etter ønske fra barna. Vi har tatt bilder og sett på bilder. Lagd stopmotion film- en film som inneholder mange bilder. Vi har brukt IKT til å finne ut av ulike fenomener som opptar barna enten det er plasser, sanger eller andre elementer. VI har brukt IKT til å lytte til lydbøker og lese bøker.

Mål for perioden mai og juni:

- Gi barna kjennskap til hvorfor vi ferier 17.mai

- Gi barna erfaringer i å jobbe mot felles mål. Lage noe sammen.

- Vi ønske rå gi barna en rolig periode mot sommeren. Vi leker oss mye utendørs.

**Mai**

Årets mai er som de forrige maimånedene fylt med høylytte 17.mai rop, sang og tog. Vi har hørt og sunget sanger som «Ja, vi elsker», «Norge i rødt, hvitt og blått», «Til dovre faller», «Barnehagens eget 17.mai rop». Vi har hatt russedåp hvor førskolebarna en etter en kom opp på scenen og fikk utdelt russelue og juiceflaske. Etter på sang vi «Nasjonalsangen» og barnehagens 17.mai rop 5 ganger! Etter at barna hadde ropt barnehagens 17.mai rop fikk de hver sin note i lua, for det var nemlig en av barnehagens russeknuter. Både publikum og deltakere virket både ivrige, spente og glade på hverandres vegne.

Musikkstuden har også blitt brukt til å formidle Norges historie og hvorfor vi feirer 17.mai.

Vi har også brukt musikkstundene til dans, glede, samhold og vårsanger. Barna har uttrykt bevegelsesglede gjennom dans, vi har danset til «Smurfesangen», «Sveve høyt», «Hode, skulder, kne og tå» og «Macarena». Gjennom dans får barna oppleve utfordring til ulike øvelser, knytte ord til bevegelse (hode, skulder, kne og tå), oppleve samhold gjennom å danse sammen, se på hverandre og hjelpe hverandre og utfordre kondisjon og koordinasjon.

**Tur**

Vi har ikke hatt like mange turer denne måneden, da det har vært en del røddager. Men de turene vi har vært på har vært fine. Vi har brukt nærmiljøet vårt aktivt og gått forbi Namsos barneskole og gått til Museet for lek og sprell. På Museet var det mye å utforske og oppdage: minimuseet, biler, gjerder til dyr, mye gress og stor plass til lek og bevegelse.

**Aktivitet**

I år har vi fargelagt 17.mai flagg som har prydet barnehagens vinduer, lagd 17.mai flagg av kongler, maling og lim. Her har barna vært med fra start til slutt gjennom hele prosessen. De har vært med å plukke kongler, malt de i Norges farger: rød, hvit og blå. Og formert konglene i flaggets formasjon før vi limte på konglene. Det prydet grinda i barnehagen en dag før flagget måtte flykte inn fra solen (limet smeltet). Men stolte barn fikk allikevel vist frem det de har vært med på å lage.

Barna har også lagd 17. mai borsjer. Her fikk barna erfaringer knyttet til finmotorikk da de perlet i Norges farger, enten etter et mønster de så eller et selvvalgt mønster. Videre limte vi på både bånd og sikkerhetsnål slik at barna kunne pynte seg med disse på 17.mai.

Barna har også lagd og dekorert flotte maracaser.

Siste uken i mai har vi gjennomført massasjeuke hvor alle barn fikk tilbud om massasje. Under massasjen kommer barna inn på musikkrommet til dempet belysning, beroligende musikk og dufte av røkelse. Vi bruker massasjebord hvor barna får tilbud om massasje på rygg, hender, føtter og hodebunn, noen ønsker alt, mens noen ønsker bare litt. Og det er greit. Dette er et tilbud barna får og som skal gå på deres premisser! En slik massasjeuke gir barna muligheten til å koble helt av, roe ned kroppen og bare ta det helt med ro i de ti minuttene de har massasje. Massasjeuken skaper også rom for dialog en til en med barna.

**Førskole**

I mai har Norges grunnlov vært i fokus. Barna har fått utfordret finmotorikken sin ved å klippe og fargelegge dekorative maiblomster. Her har både fokus, konsentrasjon og finmotorikk vært i fokus.

Førskole gjengen har også fått utfordret grovmotorikken, tellekunnskapene, lekselesing og munnmotorikk gjennom hinderløype. Barna gikk i par en og en, gikk til post 1 hvor tallet 4 sto – da skulle barna hoppe fire hopp på en fot, videre kom tallet 7- da skulle de hoppe syv hopp opp og ned, neste post sto det tallet 2 på – her skulle de hoppe to lange hopp, videre gikk de opp i lekestativet og ordposten med ulike ord med bildeforklaringer sto for tur. Her skulle barna si ordene til hverandre før de gikk videre til siste post – munnmotorikk. Her brukt vi en munnmotorikk hjul hvor barna fikk velge seg to øvelser de skulle gjøre til hverandre. Opplevde at barna syntes dette var gøy og spennende, samtidig som at de fikk erfaringer knyttet til kroppsbeherskelse, språk, tall og ulike motoriske øvelser.

**Juni**

**Musikk**

Juni har sust forbi i heidundrende fart! Årets sommershow avrundet året med litt av et brak! Årets sommershow er et resultat av dedikerte og hengivende barn som både har lært seg noe nytt, men også tatt i bruk det gamle. Barna har gjennom øvinger i hele juni snakket og sunget tester og danset til ulike bevegelser. Gjennom bruk av tekst, sang og dialog bidrar det til å videreutvikle barnas språkforståelse og språkutvikling. Det å sette ord på en bevegelse eller handling gir barna større forståelse for hva ordet faktisk betyr og erfarer hvordan barnet selv kan ta i bruk ordet. Ved bruk av dans får barna utviklet sine motoriske ferdigheter og språkforståelse.

Tiden før sommershowet gir barna gode muligheter til å samarbeide og jobber sammen mot et spesifikt mål. Det å skape noe sammen skaper både samhold, mestring, glede og utfordring. Dette er fine egenskaper som er gode å ha i ryggsekken sin.

Under årets sommershow har barna vist progresjon ifh til det å være til stede på scenen selv om mamma og pappa sitter blant publikum. De har lært seg nye tekster, terpet på gamle tekster, lært seg nye danser og hatt det veldig moro. Noe som er nettopp det alt handler om – læring gjennom musikken. Musikk glede.

**Tur**

I juni har vi vært på turer i nærmiljøet. Vi har vært på Klompenbanen i strålende vær, spilt fotball, danset og lekt oss masse. Vi har også tatt bussen fra Prix til Gullholmsstranda. Der var det mye spennende å se og utforske! Barna uttrykte glede og spenning gjennom en ny oppdaget tur plass med barnehagen.

Før sommershowet har brukt formings dagene til å lage ulike rekvisitter til årets show. Barna har også testet ut en ny male metode. Barna har fått hver sin oppklipte dorull som de har duppet i gul maling og trykt på papiret. Det tok ikke lang tid før barna skjønte hvilken blomst vi prøvde å etterligne. En gul hestehov! Barna uttrykte glede og mestring over maleriene sine også var det litt gøy at når de malte med doruller og ikke pensler!

**Juli og august**

I juli begynte både barn og voksne å ta sommerferie. Dette gjorde at både Tromme og Triangel hadde mye fellesaktivitet. Vi var mye ute i barnehagen og dagene var stort sett preget av frilek og spontane aktiviteter. Lesestund i skyggen under treet, hvile stund ute på gresset, spise is, gå til butikken, plukke bringebær, tegne, male, pusle, bygge Lego og lange tog baner, danse disco ute og inne, vanne blomster, lage iskrembilder og bokstavbilder. Vi hadde også musikk og lesestund på tur, og gitar stunder.